qundao/data-zh-poetry huggingface dataset:
一纪
作者：张煌言
朝代：明

一纪戎衣有寸尘，到来江汉只孤臣。龙编未达刘琨表，蛟岛空存豫让身。甑堕妻孥宁复惜，剑悬朋友更谁亲！频年惭负苍生望，敢向桃源别问津！
丁亥留节翁城，同诸公行长至礼
作者：张煌言
朝代：明

几年卧节梦金銮，绵蕞犹班旧握兰。葭管初开周甲子，葱珩重见汉衣冠。嵩呼恍觉炉香近，海曙还疑扇影寒。惟有臣心冰雪净，誓将綵线续双丸。
丁酉元旦，余驻师秦川
作者：张煌言
朝代：明

闽国旌旗越国船，春风奚倖到江天！未能捧日真虚岁，且复占云似往年。辛苦椒盘一纪后，衰凉菱镜二毛先。夜来见说旄头暗，拂拭吴钩竞祖鞭。
七夕前十日，赠少年合卺二首
作者：张煌言
朝代：明

玉涡檀晕自生妍，绿帻青鞲正少年；恰是双星银汉渡，风流却占一旬前。兰汤浴罢不胜衣，一曲菱歌百两归；自是合欢怜子夜，玉山对倚照罗帏。
七夕前十日，赠少年合卺二首·其一
作者：张煌言
朝代：明

玉涡檀晕自生妍，绿帻青鞲正少年；恰是双星银汉渡，风流却占一旬前。
七夕前十日，赠少年合卺二首·其二
作者：张煌言
朝代：明

兰汤浴罢不胜衣，一曲菱歌百两归；自是合欢怜子夜，玉山对倚照罗帏。
七夕同诸子限韵
作者：张煌言
朝代：明

七夕明河带露痕，惊秋长自问天孙；斗间槎到应非误，壁上梭腾且莫论！兴至正须浮玉斝，愁多何必弄银樽！年年此夜伤离别，独有西风识故园。
七夕微雨
作者：张煌言
朝代：明

碧汉生波荡素秋，良宵又向客中流；银钩暗处虚穿巧，玉玺分来总织愁。天上何尝须驾鹊，人间那得似牵牛！故乡风物空回首，谁买罗㬋戏綵楼？
三月十九，有感甲申之变三首
作者：张煌言
朝代：明

燕山春老泣啼鹃，屈指号弓十八年。阙里麟游书莫载，桥陵龙逝鼎仍迁。玉衣晨举黄尘染，铜狄秋眠碧血捐。欲赋「黍离」无限恨，依稀风雨故宫前。当年群盗满长安，仓猝宫车弃百官。旗散黄龙争解甲，桁虚朱雀罢鸣銮。攀髯犹惜须眉少，压纽空悲羽翼单！独使至尊殉社稷，千秋青史未曾宽。汉家天仗肃仙班，一掷金椎不复还。苜蓿祗肥秦塞外，樱桃谁荐晋陵间！魂招蜀望花同碧，泪染姚华竹尽斑。何处旌旗皆缟素，好传露布到阴山？
三月十九，有感甲申之变三首·其一
作者：张煌言
朝代：明

燕山春老泣啼鹃，屈指号弓十八年。阙里麟游书莫载，桥陵龙逝鼎仍迁。玉衣晨举黄尘染，铜狄秋眠碧血捐。欲赋「黍离」无限恨，依稀风雨故宫前。
三月十九，有感甲申之变三首·其三
作者：张煌言
朝代：明

汉家天仗肃仙班，一掷金椎不复还。苜蓿祗肥秦塞外，樱桃谁荐晋陵间！魂招蜀望花同碧，泪染姚华竹尽斑。何处旌旗皆缟素，好传露布到阴山？
三月十九，有感甲申之变三首·其二
作者：张煌言
朝代：明

当年群盗满长安，仓猝宫车弃百官。旗散黄龙争解甲，桁虚朱雀罢鸣銮。攀髯犹惜须眉少，压纽空悲羽翼单！独使至尊殉社稷，千秋青史未曾宽。
三过沙关
作者：张煌言
朝代：明

五载真如梦，秦川恨旧游。地分山闽越，天阔水沈浮。鸿鹄难羁绁，蛟龙空负舟！包胥洵国士，复郢便辞侯。
上巳书怀
作者：张煌言
朝代：明

九月春光强半空，今朝禊事媚东风。乱红过雨应千点，新绿含烟自一丛。曲水无觞娱岛上，远山似笏拱帘中。子规岁岁啼成血，不道劳人太转蓬。
上巳舟中
作者：张煌言
朝代：明

不解芳菲节，人传上巳时；何须修禊事，蚤是弄涛儿！
与蔡无能论兴复
作者：张煌言
朝代：明

尘缨濯罢便投纶，忍道风云起孟津。岂有龙文成五色，犹然鹿走在三秦？赤符奉去应非谬，黄石传来自是真。安得此身生羽翰，高抟横击待攀鳞！
丙申徐夕
作者：张煌言
朝代：明

乱后年光似客邮，每逢腊日更生愁。伤心绕树犹三匝，屈指浮槎又一周。国事存亡关正闰，人情冷暖逐春秋。衔杯却问东皇信，应为催花出岭头。
中秋与宾从小饮，步朱夏夫韵二首
作者：张煌言
朝代：明

海若秋高赋壮游，开尊此夜景全收。坐来爽气原萧散，醉后清光可拍浮？拾桂不妨同著屐，传柑何惜且擎瓯。年来戎马真尘梦，坐啸输君已一筹。盘空雕鹗恣天游，极目云霄泪未收。幕下风流名自擅，楼中月满兴谁浮！行厨玉糁无兼味，促席金茎更一瓯。佳客莫须嫌草具，欲将樽俎问前筹。
中秋与宾从小饮，步朱夏夫韵二首·其一
作者：张煌言
朝代：明

海若秋高赋壮游，开尊此夜景全收。坐来爽气原萧散，醉后清光可拍浮？拾桂不妨同著屐，传柑何惜且擎瓯。年来戎马真尘梦，坐啸输君已一筹。
中秋与宾从小饮，步朱夏夫韵二首·其二
作者：张煌言
朝代：明

盘空雕鹗恣天游，极目云霄泪未收。幕下风流名自擅，楼中月满兴谁浮！行厨玉糁无兼味，促席金茎更一瓯。佳客莫须嫌草具，欲将樽俎问前筹。
中秋有怀
作者：张煌言
朝代：明

去年拾桂英山里，今夕浮槎涨海东；关塞每怜鸿雁影，江湖应怅鲤鱼风。金飙玉露原无异，跃马乘舟已不同。明月当前人在侧，持螯把盏莫辞从！
九日，陪安昌王、黄肃虏虎痴、张定西侯服、张太傅鲵渊、朱太常闻玄、徐给谏闇公及沈公子昆季登锁山和韵
作者：张煌言
朝代：明

鳌背霜寒菊自开，欣看萸佩宴吹台。尚书履近东山驻，大将旗联西府回。香冷金华双使至，秋明玉树二难来。追陪谁复题糕字，愧向銮坡问笔才！
书怀
作者：张煌言
朝代：明

一剑横磨近十霜，端然搔首看天狼。勋名几误乘槎客，意气全轻执戟郎。圯上书传失绛灌，隆中策定起高光。山河纵破人犹在，试把兴亡细较量。
五月既望，行营恭祝监国鲁王千秋有感
作者：张煌言
朝代：明

寥落吹台望紫宸，上觞此日正千春。乾坤缥缈灵光殿？江汉潆洄黯黮津。一自玉舆蒙雾露，遂令金鉴转风尘。可怜节下遥称庆，独有瑶池旧从臣。
人日立春客湄岛二首
作者：张煌言
朝代：明

劳生了不解宜春，梅笑重惊物候新。俗入秦余疑近古，时从夏正识生寅。土风薄似村醪恶，海错鲜兼寒具陈。野草年年依旧发，王孙何许一沾巾！海外行藏不计春，起看天地亦维新；鼓鼙往岁闻呼癸，斗柄今年说指寅。读「礼」每思笺「大戴，」授「书」尚拟续「君陈。」东风似为羁人至，煖气偏吹白氎巾。
人日立春客湄岛二首·其一
作者：张煌言
朝代：明

劳生了不解宜春，梅笑重惊物候新。俗入秦余疑近古，时从夏正识生寅。土风薄似村醪恶，海错鲜兼寒具陈。野草年年依旧发，王孙何许一沾巾！
人日立春客湄岛二首·其二
作者：张煌言
朝代：明
体裁：七言律诗

海外行藏不计春，起看天地亦维新；鼓鼙往岁闻呼癸，斗柄今年说指寅。读「礼」每思笺「大戴」，授「书」尚拟续「君陈」。东风似为羁人至，煖气偏吹白氎巾。
人日立春客湄岛二首·其二
作者：张煌言
朝代：明

海外行藏不计春，起看天地亦维新；鼓鼙往岁闻呼癸，斗柄今年说指寅。读「礼」每思笺「大戴，」授「书」尚拟续「君陈。」东风似为羁人至，煖气偏吹白氎巾。
仆还
作者：张煌言
朝代：明

仆贞良不易，旅琐更为难。已任辞鞲去，还同恋栈看。敝帷原有待，堕履未应拚；自是无银鹿，犹胜形影单。
代内人狱中有寄
作者：张煌言
朝代：明

国破已饮泣，家破复间关；自君之出矣，妾嫠君亦鳏。儿女虽有情，不在别离间；上堂洁脯脡，下堂代斑襕。知君驱汗马，岂敢怨红颜！夷官张罗网，忠义委草菅；奄忽大椿谢，君滞沧海湾。兀然生死魂，并作鲛珠潸。君行宝肤发，奔跣安所还；妾自感百罹，飞蓬任双鬟。衰门既零落，空闺谁贞艰？哀哉井臼妇，终年困狴犴。非不轻微生，将雏实且孱；圜扉滋味恶，燐青碧血殷。古称东海妇，严霜暑路班。胡天尝梦梦，莫辨罹与环；如何贯索星，独照望夫山！视彼磨笄峰，高名良可攀；难将妾巾帼，往佐君羽纶。报君还祝君，旂常树人寰！
会师东瓯漫成
作者：张煌言
朝代：明

瓯越江声动鼓鼙，霸图南北似鸡栖；谁为揖客称司马，独将游兵是水犀。箸借自来非为汉，瑟操犹恐未工齐。十年种、蠡成何事，敢向人前说会稽！
传闻闽岛近事
作者：张煌言
朝代：明

南荒烟嶂百蛮天，别有山川纪汉年；仗钺每劳纡锁钥，降幡何事闪楼船！似闻徐偃军皆散，岂忆田横客未捐！四海总凭孤剑在，紫霓应傍斗牛躔。
伪庭小汗夭亡，复以六岁余孽僭号擅位
作者：张煌言
朝代：明

频年长狄扫黄图，此日狼星敛角无？石矢未曾宾肃慎，金人犹自祭休屠。虽然下殿当天象，可复穹庐满帝都！独笑中华皆妇孺，几回膜拜捧胡雏！
余自丙戌蹈海，奉违家君定省已四载矣。兹待罪军次，每一念至，为之黯然
作者：张煌言
朝代：明

猎火年年急羽书，飘零子舍竟何如！不因阃外惊投袂，那见庭前叹绝裾！燕语空梁泥自落，鹃啼细柳血应枯。遥知今夜关山月，独照龙钟人倚闾。铁衣何事换斑衣，朔雪炎风归未归。莫慰兕觥娱昼锦，聊凭龙盾报春晖。停云转悔辞家易，夹日还惭报国微！记得青箱多旧训，丹心玄发敢相违！
余自丙戌蹈海，奉违家君定省已四载矣。兹待罪军次，每一念至，为之黯然·其一
作者：张煌言
朝代：明

猎火年年急羽书，飘零子舍竟何如！不因阃外惊投袂，那见庭前叹绝裾！燕语空梁泥自落，鹃啼细柳血应枯。遥知今夜关山月，独照龙钟人倚闾。
余自丙戌蹈海，奉违家君定省已四载矣。兹待罪军次，每一念至，为之黯然·其二
作者：张煌言
朝代：明

铁衣何事换斑衣，朔雪炎风归未归。莫慰兕觥娱昼锦，聊凭龙盾报春晖。停云转悔辞家易，夹日还惭报国微！记得青箱多旧训，丹心玄发敢相违！
侍御室人从容就义
作者：张煌言
朝代：明

何人重上望夫山，血影模糊不可攀！漆室有忧曾曳缟，崩城无计竟投缳！沈来婺彩光犹映，挥到湘筠泪自斑。多少须眉巾帼态，却留彤管叹红颜。
元夕金乡道中
作者：张煌言
朝代：明

海若波俱恶，春阴意倍寒。征帆浑出没，窥镜尽阑珊。镫谜凭谁赌，棋声让客弹。劳生兼浪迹，节物肯为欢！最是蹉跎恨，都从此夕来。几年春烂熳，共月影徘徊。每拟银钩满，当看玉历开。逢时还寂寂，辜负夜光杯。
元夕金乡道中·其一
作者：张煌言
朝代：明

海若波俱恶，春阴意倍寒。征帆浑出没，窥镜尽阑珊。镫谜凭谁赌，棋声让客弹。劳生兼浪迹，节物肯为欢！
元夕金乡道中·其二
作者：张煌言
朝代：明

最是蹉跎恨，都从此夕来。几年春烂熳，共月影徘徊。每拟银钩满，当看玉历开。逢时还寂寂，辜负夜光杯。
元宵舟次，步宾从韵「鱼」字
作者：张煌言
朝代：明

春涛拥舰俨宸居，雪舞风回寒满裾。箫鼓浮空停晓箭，楼台幻境隐仙舆。帐中绝小盘龙戏，幕下偏能倚马书。共道六鳌来海上，如何照夜只鲸鱼！
入吴
作者：张煌言
朝代：明

万里寒江一棹过，连天野烧奈愁何！风云矫首怜毛羽，霜雪攒眉羡薜萝。闽峤骏归骨自好，滇池龙起瘴犹多。年来出处浑无据，见说苍生倍轗轲！
入吴见雪，忽忆车驾南巡
作者：张煌言
朝代：明

往岁南中不见雪，今年吴地雪偏浓。繁华转逐冰心冷，瑞色还疑锁甲同。湖海看来元复旦，江山战后渐成翁。穆王此际犹巡狩，黄竹歌词总漫工。
入定关
作者：张煌言
朝代：明

何事孤臣竟息机，鲁戈不复挽斜晖！到来晚节惭松柏，此去清风笑蕨薇。双鬓难容五岳住，一帆仍自十洲归。叠山迟死、文山早，青史他年任是非！
入山
作者：张煌言
朝代：明

大隐从兹始，悠然见古心。地非关胜览，天不碍幽寻。石发溪头长，云衣谷口深。此中有佳趣，好作「采薇吟。」
入山
作者：张煌言
朝代：明
体裁：五言律诗

大隐从兹始，悠然见古心。地非关胜览，天不碍幽寻。石发溪头长，云衣谷口深。此中有佳趣，好作「采薇吟」。
再入长江
作者：张煌言
朝代：明

江声万古似闻鼙，天际依然渡水犀。涿鹿亦曾经再战，卢龙应复待三犁。雕弓挽处驱玄武，锁甲擐来失白题。兵气至今犹未洗，自惭无计慰云霓！
冬怀八首
作者：张煌言
朝代：明

故国玄阴冱未开，萧条景物总堪哀！龙蛇蛰后天方屈，草本凋残地亦灾。秃节谁留苏武窖，名流几上李陵台？宾鸿独解朝宗义，依旧随阳渡海来。九边锁钥断胡烽，醪纩先朝费岁供；猾夏已无秦塞险，防秋岂复汉家封！黄河冻解应回马，碧海波扬欲起龙。寄语金微多旧戍，草枯蓬折为谁从？钟山紫气隔黄尘，石马金凫倍怆神！缩酒不闻供楚子，藏冰空忆典凌人。云寒辇道横毡帐，火照台城卧铁轮。剩有孤臣依汉腊，海天何处答明禋？滇池洱海拱行畿，玉辂遥巡正式微。薏苡林间屯组练，桄榔花底度旌旗。中朝梦远难归节，大泽寒深少赐衣。矫首岭头春信好，南枝争似北枝稀。清角悲笳思黯然，长因沧海问桑田。越王台榭风云暗，禹会冠裳日月鲜。黄屋建时曾割据，朱弓受罢亦依迁。只今冷落蛟螭窟，雪夜徒吟「兔苑篇。」楼船兵甲自群雄，指顾扶桑可挂弓。岂意空填精卫水，频年犹御石尤风。田横避去偏多客，徐市归来恐似翁。见说斗杓回北陆，敢将消息问苍穹！何须南国更招魂，瓯脱江山几处存！豫让有身还未漆，要离无族已先燔。最怜燕子来孤岛，独负梅花到故园。总使须眉仍健在，严风朔雪不堪言！朝暾惨淡夕飙寒，痛饮豪吟且自宽。万里高槎真汗漫，十年长剑总蹒跚。先鞭未许终输祖，前箸何妨借报韩！安得三涂还带砺，却令百粤尽衣冠。
冬怀八首·其一
作者：张煌言
朝代：明

故国玄阴冱未开，萧条景物总堪哀！龙蛇蛰后天方屈，草本凋残地亦灾。秃节谁留苏武窖，名流几上李陵台？宾鸿独解朝宗义，依旧随阳渡海来。
冬怀八首·其七
作者：张煌言
朝代：明

何须南国更招魂，瓯脱江山几处存！豫让有身还未漆，要离无族已先燔。最怜燕子来孤岛，独负梅花到故园。总使须眉仍健在，严风朔雪不堪言！
冬怀八首·其三
作者：张煌言
朝代：明

钟山紫气隔黄尘，石马金凫倍怆神！缩酒不闻供楚子，藏冰空忆典凌人。云寒辇道横毡帐，火照台城卧铁轮。剩有孤臣依汉腊，海天何处答明禋？
冬怀八首·其二
作者：张煌言
朝代：明

九边锁钥断胡烽，醪纩先朝费岁供；猾夏已无秦塞险，防秋岂复汉家封！黄河冻解应回马，碧海波扬欲起龙。寄语金微多旧戍，草枯蓬折为谁从？
冬怀八首·其五
作者：张煌言
朝代：明

清角悲笳思黯然，长因沧海问桑田。越王台榭风云暗，禹会冠裳日月鲜。黄屋建时曾割据，朱弓受罢亦依迁。只今冷落蛟螭窟，雪夜徒吟「兔苑篇。」
冬怀八首·其五
作者：张煌言
朝代：明
体裁：七言律诗

清角悲笳思黯然，长因沧海问桑田。越王台榭风云暗，禹会冠裳日月鲜。黄屋建时曾割据，朱弓受罢亦依迁。只今冷落蛟螭窟，雪夜徒吟「兔苑篇」。
冬怀八首·其八
作者：张煌言
朝代：明

朝暾惨淡夕飙寒，痛饮豪吟且自宽。万里高槎真汗漫，十年长剑总蹒跚。先鞭未许终输祖，前箸何妨借报韩！安得三涂还带砺，却令百粤尽衣冠。
冬怀八首·其六
作者：张煌言
朝代：明

楼船兵甲自群雄，指顾扶桑可挂弓。岂意空填精卫水，频年犹御石尤风。田横避去偏多客，徐市归来恐似翁。见说斗杓回北陆，敢将消息问苍穹！
冬怀八首·其四
作者：张煌言
朝代：明

滇池洱海拱行畿，玉辂遥巡正式微。薏苡林间屯组练，桄榔花底度旌旗。中朝梦远难归节，大泽寒深少赐衣。矫首岭头春信好，南枝争似北枝稀。
别陈齐莫
作者：张煌言
朝代：明

偶乘越榜向南飞，客梦惊回起拂衣。瀛海屡经龙战后，沧江渐见雁来稀。杜陵入蜀悲难去，枚叟游梁笑未归。今夜刀头明月满，临歧那得竟忘机！
劝农遇雨，时余屯兵山寨
作者：张煌言
朝代：明

浓云似墨滞行旌，点染春郊最有情。话到桑麻风自古，灾余草木雨还生。土龙不用胡僧咒，竹马偏喧徲子迎。烟火几家寥落尽，空山布谷一声声。
北回示将吏
作者：张煌言
朝代：明

利钝宁能料，孤军又北回。同仇计左矣，遗老思深哉！破斧烝徒义，持筹参佐才。古来忠孝事，天地每相哀！
北还入浙偶成
作者：张煌言
朝代：明

南浮北泛几经春，死别生还总此身！湖海尚容奔鬲客，山川应识报韩人。国从去后占兴废，家近归时问假真？一寸丹心三尺剑，更无余物答君亲。
南国
作者：张煌言
朝代：明

云肥大泽正高秋，南国旌旄何处留！良会偶逢偏易失，好音频致恐终浮！海中似有金银阙，域外曾无麟凤洲。祗惜汉家悬异数，每将白马誓王侯！
卜天种昼寝，戏成
作者：张煌言
朝代：明

新秋萧飒北窗凉，一枕羲皇梦亦长；试问漆园蝴蝶影，可曾逆旅闹黄粱？
卜居
作者：张煌言
朝代：明

荒洲小筑笑焚余，结构新茆再卜居。性僻故贪鸥鹭侣，地偏犹偪虎狼墟。寒芦瑟瑟秋张乐，宿火荧荧夜读书。正忆普天方左衽，此身那得混樵渔！
即事有感
作者：张煌言
朝代：明

久矣浮萍寄此身，倦游何意转风尘？即看蓬鬓难逢世，况到灰心懒应人。一旅尚堪扶共主，百年谁肯盐孤臣？也拚海岸投簪去，自有桐江足钓缗。
即事，柬定西侯张侯服二首
作者：张煌言
朝代：明

谁提玄钺向燕云，姓氏江南草木闻。已指黄龙麾战士，何劳青雀拥回军！两河父老犹挥涕，六诏乾坤正策勋。纵有鱼符耑亦得，只今岂少信陵君！十载冰霜誓枕戈，岂应歧路转风波？和戎魏绛终当谬，结客燕丹恐亦讹！剖竹已非秦郡县，分茅可是汉山河？孤臣独有干将在，紫气青雯自不磨。
即事，柬定西侯张侯服二首·其一
作者：张煌言
朝代：明

谁提玄钺向燕云，姓氏江南草木闻。已指黄龙麾战士，何劳青雀拥回军！两河父老犹挥涕，六诏乾坤正策勋。纵有鱼符耑亦得，只今岂少信陵君！
即事，柬定西侯张侯服二首·其二
作者：张煌言
朝代：明

十载冰霜誓枕戈，岂应歧路转风波？和戎魏绛终当谬，结客燕丹恐亦讹！剖竹已非秦郡县，分茅可是汉山河？孤臣独有干将在，紫气青雯自不磨。
又叠前韵
作者：张煌言
朝代：明

斜风斜月正纤纤，买得秋光价亦廉。绣幕何人愁远别，采车今夕喜重瞻。星前锦似千纯丽，云外香来百和兼。明日内家应看巧，蛛丝金盒共谁觇！
吊义兴侯郑履公
作者：张煌言
朝代：明

五陵豪客彻侯封，翼折天门第几重！陈胜亡秦先发难，刘琨为晋竟罹凶！稽山甲盾从今散，横海楼船不自容。一似鸱夷乘浪去，我来何处吊遗踪！
吊旅墓
作者：张煌言
朝代：明

荒坟三尺土，宿草几经秋！鬼亦离乡贱，人胡渡海游？鹿场残炤淡，蚁垤野花幽。不用山阳笛，凄然泪自流。
吊沈五梅中丞
作者：张煌言
朝代：明

香台咫尺渺人琴，万里寒潮送夕阴。报国千年藏碧血，毁家十载散黄金。名山难瘗孤臣骨，瀚海空磨战士镡。留得荒祠姓氏古，春归唯有杜鹃吟。
吊熊雨殷相公
作者：张煌言
朝代：明

怒飞夹日势排空，蛮触何云又伏戎！半壁雄才终抱石，三台杀气已成虹。高名未许容周顗，正色繇来忌孔融。犹忆钱塘留战血，至今春草带残红。
吊肃虏侯黄虎痴
作者：张煌言
朝代：明

百年心事总休论，堕泪凭看石上痕。竹帛早应传魏胜，河山终不负刘琨。当时杖履知何在，此日衣冠赖孰存？一自将台星殒后，胡尘天地尚黄昏！
同姚兴公、万美功过访陈齐莫小酌
作者：张煌言
朝代：明

回首乡关北海滨，南来犹见故乡人。君因久客翻为主，我亦同仇况比邻。八载沧桑愁欲老，一樽清酒话相亲。共悲吴楚烽烟急，太史占星正聚闽。
同定西侯登金山，以上游师未至，遂左次崇明二首
作者：张煌言
朝代：明

割云半壁倚中流，天劈东南形胜收。铁瓮潮函飞鹫岭，牙樯影撼浴龙洲。画江何代空鼍鼓，横海今来驻虎斿。咫尺金陵王气在，可能瞻扫问松楸？相闻赤伏启重离，一诏敷天并誓师。万里鲸波趋锦缆，两山鳌柱拥金羁。已呼苍兕临流蚤，未审玄骖下濑迟。瓜步月明刁斗寂，行人犹指汉官仪。
同定西侯登金山，以上游师未至，遂左次崇明二首·其一
作者：张煌言
朝代：明

割云半壁倚中流，天劈东南形胜收。铁瓮潮函飞鹫岭，牙樯影撼浴龙洲。画江何代空鼍鼓，横海今来驻虎斿。咫尺金陵王气在，可能瞻扫问松楸？
同定西侯登金山，以上游师未至，遂左次崇明二首·其二
作者：张煌言
朝代：明

相闻赤伏启重离，一诏敷天并誓师。万里鲸波趋锦缆，两山鳌柱拥金羁。已呼苍兕临流蚤，未审玄骖下濑迟。瓜步月明刁斗寂，行人犹指汉官仪。
同诸子步月
作者：张煌言
朝代：明

醉余散步兴遄飞，挈伴耽看素月辉；濠濮自然成独往，关山几处照人归。横襟坐啸风微至，曳履行吟星渐稀。清影自怜同鹤瘦，可能肥遁遂初衣？
同陈文生坐雨步韵
作者：张煌言
朝代：明

经春作客傍龙门，春去犹怜蛱蝶魂。花醉可曾浇白堕？草成尽道胜玄言。江河满地愁偏入，湖海频年病尚存。正为陆沈惭石隐，那堪风雨更烦喧！
吴佩远游雁宕山归，备述名胜；因为诗纪略，亦志余企望之怀也
作者：张煌言
朝代：明

名山繄慧业，遐览情亦怡。恭闻永嘉胜，拱揖乃失之！吴子骨森秀，独往良所私；白袷被苍烟，短筇横指挥。归来气色骄，岚光生须眉；磬折前问讯，抵掌登眺奇。云根插万笏，一一攀青霓；梯霞转磴道，众妙来参差。灵岩割元气，阴洞碍朝曦；岩中何所妙？万象迸崴蕤：林立丈人峰，高冠肃羽仪；危岑古形容，箕踞各随宜。洞中何所妙？复道夹轩墀；宛转石窦间，仿佛阴风吹。居然天地房，日月安敢窥！更复扪浮屠，寂观豁天机；老僧相候门，为告山灵疑。飞柯攒石栈，丛棘闷天池；所以回双屐，恒惧鬼神诒。但见饮长虹，蜿蜒挂翠微；时或展湘帘，散作千珠玑。闻言殊嚄唶，两腋出寒飔；岂无济胜具，而为尘鞅羁！拍手问愚公，兹山讵可移！
和于湛之海上原韵六首
作者：张煌言
朝代：明

黄埃胡骑猎桑乾，长狄笳声九塞寒。金雁俄从别殿识，铜驼几向故宫看！星槎飘泊留旄节，云树依栖拂羽翰。不是孤臣甘浪迹，曾将独茧著渔竿。贪狼夜指絮云高，鸊鷎痕腥淬宝刀。鳌极人传曾补石，龙荒天限莫投醪！翠华迢递干星汉，青翰浮沈捲雪涛。泽国自来冠盖好，须眉谁不共仙舠！海门潮咽越王城，霸业萧条风雨惊。独少囊金堪结客，犹留袖铁足鏖兵。驯来龙性峥嵘在，狎罢鸥心汗漫行。若论两河毫杰客，登坛岂必让齐盟！飞流江左半凋残，孤鹤横空转自叹。瀚海不妨逃汉尉，神山未必误秦官。雕戈北向惭推毂，铜柱东游忆据鞍。留得完身真百折，河清人寿古来难！芥舟天地竟何如，赋就三闾未卜居。泪比鲛人长泣蚌，官轻狗监拟焚鱼。绣弧空指燕然石，雕管将成越绝书。忽听哀吟清夜发，旅魂长绕墓门庐。长因缟带重论交，把视吴钩未忍抛。惨淡中原谁牧马？苍茫绝壑尚潜蛟。才名似尔依刘表，诗律何人压孟郊！青眼樽前倍感慨，春风旅燕且南巢。
和于湛之海上原韵六首·其一
作者：张煌言
朝代：明

黄埃胡骑猎桑乾，长狄笳声九塞寒。金雁俄从别殿识，铜驼几向故宫看！星槎飘泊留旄节，云树依栖拂羽翰。不是孤臣甘浪迹，曾将独茧著渔竿。
和于湛之海上原韵六首·其三
作者：张煌言
朝代：明

海门潮咽越王城，霸业萧条风雨惊。独少囊金堪结客，犹留袖铁足鏖兵。驯来龙性峥嵘在，狎罢鸥心汗漫行。若论两河毫杰客，登坛岂必让齐盟！
和于湛之海上原韵六首·其二
作者：张煌言
朝代：明

贪狼夜指絮云高，鸊鷎痕腥淬宝刀。鳌极人传曾补石，龙荒天限莫投醪！翠华迢递干星汉，青翰浮沈捲雪涛。泽国自来冠盖好，须眉谁不共仙舠！
和于湛之海上原韵六首·其五
作者：张煌言
朝代：明

芥舟天地竟何如，赋就三闾未卜居。泪比鲛人长泣蚌，官轻狗监拟焚鱼。绣弧空指燕然石，雕管将成越绝书。忽听哀吟清夜发，旅魂长绕墓门庐。
和于湛之海上原韵六首·其六
作者：张煌言
朝代：明

长因缟带重论交，把视吴钩未忍抛。惨淡中原谁牧马？苍茫绝壑尚潜蛟。才名似尔依刘表，诗律何人压孟郊！青眼樽前倍感慨，春风旅燕且南巢。
和于湛之海上原韵六首·其四
作者：张煌言
朝代：明

飞流江左半凋残，孤鹤横空转自叹。瀚海不妨逃汉尉，神山未必误秦官。雕戈北向惭推毂，铜柱东游忆据鞍。留得完身真百折，河清人寿古来难！
和定西侯张侯服留题金山原韵六首
作者：张煌言
朝代：明

汉坛左钺授宗臣，飞翰传来消息真。壁垒象横开北极，艅艎流断接南闽。双悬日月旄幢耀，百战河山带砺新。从此天声扬绝漠，还应吴会是临津。朝宗百谷识君臣，江汉依然拱赤真。烽靖三湘先得蜀，瘴消五岭复通闽。水犀飞渡扶桑远，燧象横驱贵竹新。指顾楼兰堪立马，肯令胡骑饮江津！钟阜铜驼泣从臣，孝陵弓剑自藏真。犹闻雄雉能兴汉，岂似乾鱼仅祭闽！天入金、焦锁钥旧，地过丰、镐鼓钟新。何人独受耑征诏，赐履繇来首渭津。自古匈奴属外臣，降王毳殿敢称真？千屯烽燧联吴、楚，万轴波涛下浙、闽。北固云移龙节近，西陵潮涌虎符新。焚庭绝漠寻常事，铜柱先标若木津。白草黄沙笑雁臣，衣裳鳞介已非真。岂知捧翟犹宾粤，未必分茅可擅闽！南国羽书氛欲净，西京露布墨应新。上游谁拥龙骧节，日毂亲扶出汉津？飞椎十载误逋臣，喋血凭谁破女真！霸就鸱夷原去越，兵联牛女正当闽。投鞭不觉江流隘，传檄兼闻铙吹新。正为君恩留一剑，莫教龙气渡延津！
和定西侯张侯服留题金山原韵六首·其一
作者：张煌言
朝代：明

汉坛左钺授宗臣，飞翰传来消息真。壁垒象横开北极，艅艎流断接南闽。双悬日月旄幢耀，百战河山带砺新。从此天声扬绝漠，还应吴会是临津。
和定西侯张侯服留题金山原韵六首·其三
作者：张煌言
朝代：明

钟阜铜驼泣从臣，孝陵弓剑自藏真。犹闻雄雉能兴汉，岂似乾鱼仅祭闽！天入金、焦锁钥旧，地过丰、镐鼓钟新。何人独受耑征诏，赐履繇来首渭津。
和定西侯张侯服留题金山原韵六首·其二
作者：张煌言
朝代：明

朝宗百谷识君臣，江汉依然拱赤真。烽靖三湘先得蜀，瘴消五岭复通闽。水犀飞渡扶桑远，燧象横驱贵竹新。指顾楼兰堪立马，肯令胡骑饮江津！
和定西侯张侯服留题金山原韵六首·其五
作者：张煌言
朝代：明

白草黄沙笑雁臣，衣裳鳞介已非真。岂知捧翟犹宾粤，未必分茅可擅闽！南国羽书氛欲净，西京露布墨应新。上游谁拥龙骧节，日毂亲扶出汉津？
和定西侯张侯服留题金山原韵六首·其六
作者：张煌言
朝代：明

飞椎十载误逋臣，喋血凭谁破女真！霸就鸱夷原去越，兵联牛女正当闽。投鞭不觉江流隘，传檄兼闻铙吹新。正为君恩留一剑，莫教龙气渡延津！
和定西侯张侯服留题金山原韵六首·其四
作者：张煌言
朝代：明

自古匈奴属外臣，降王毳殿敢称真？千屯烽燧联吴、楚，万轴波涛下浙、闽。北固云移龙节近，西陵潮涌虎符新。焚庭绝漠寻常事，铜柱先标若木津。
和秦淮难女宋蕙湘「旅壁」韵
作者：张煌言
朝代：明

猎火横江铁骑催，六朝锁钥一时开；玉颜空作琵琶怨，谁教明妃出塞来！
和肃虏侯黄虎痴承制颁历韵
作者：张煌言
朝代：明

骏驭遥巡断赭鞭，孤臣频岁纪星躔。晓筹冷落鸡人唱，寒管惊回龙子眠。旧放梅花知汉腊，新添蓂叶是尧年。义熙何用陶潜载，日月中天正朗悬。
哀闽
作者：张煌言
朝代：明

闻说西邮还带甲，愁看南纪尚横戈。朱门久已辞翁仲，黄屋胡然擅尉佗！空际蜂衙谁北里，隙中蚁阵总南柯。试将班管论王命，汉鼎于今火德多。
哭定西侯墓
作者：张煌言
朝代：明

牙琴碎后不胜愁，絮酒新浇土一抔。冢上麒麟那入画，江前鸿雁已分俦！知君遗恨犹瞠目，似我孤忠敢掉头！来岁东风寒食节，可能重到剪青楸？
喜从弟至，兼寄中表
作者：张煌言
朝代：明

玄云萧瑟望乡台，雪影霜声雁自哀！消息鸰原家难后，行藏蜃市国仇来。孤踪横被黄金笑，晚节争禁白发猜。回首故园花萼冷，谁知三径总蒿莱！
四月八日过仙洞访石田和尚
作者：张煌言
朝代：明

炎乡白昼苦难眠，也逐孤云学问禅。行到精庐知浴佛，坐来古洞亿飞仙。远公暂向名山住，管子初从辽海还。不是宰官能说法，疏泉品石总随缘。
墙角红梅，九月发花一朵，偶成四绝；时羁狱舍，用「盐」字
作者：张煌言
朝代：明

秋严霜气薄于盐，谁道官梅早放尖；一点寿阳丹的笑，不须□额卧春檐。奇葩香韵自廉纤，不压冰霜瘦转添；只恐枝头滋味贵，他年调得许多盐。何用高吟昔昔盐，也应索笑到巡檐；独惊梅菊争先吐，东阁东篱韵两拈。寒枝堆尽水精盐，欲捲孤山雪一帘；何事西风能点缀，先吹霞片到花尖！
墙角红梅，九月发花一朵，偶成四绝；时羁狱舍，用「盐」字·其一
作者：张煌言
朝代：明

秋严霜气薄于盐，谁道官梅早放尖；一点寿阳丹的笑，不须□额卧春檐。
墙角红梅，九月发花一朵，偶成四绝；时羁狱舍，用「盐」字·其三
作者：张煌言
朝代：明

何用高吟昔昔盐，也应索笑到巡檐；独惊梅菊争先吐，东阁东篱韵两拈。
墙角红梅，九月发花一朵，偶成四绝；时羁狱舍，用「盐」字·其二
作者：张煌言
朝代：明

奇葩香韵自廉纤，不压冰霜瘦转添；只恐枝头滋味贵，他年调得许多盐。
墙角红梅，九月发花一朵，偶成四绝；时羁狱舍，用「盐」字·其四
作者：张煌言
朝代：明

寒枝堆尽水精盐，欲捲孤山雪一帘；何事西风能点缀，先吹霞片到花尖！
壬寅元旦，军次仍行祝圣礼
作者：张煌言
朝代：明

苍辂青旗不可望，海隅犹得奉冠裳。吹尘梦逐条风远，思汉情随旭日长。万里越人迷贡朔，百年真主阙当阳。也知报国心无补，愿续「春王正月」章。
壬辰除夕，寓湄洲禅院
作者：张煌言
朝代：明

浪迹天涯又岁寒，强将枯影对辛盘。乡思暗逐鲸波写，世事明随渔火看。柏叶尊前催律吕，莲花漏上换支干。江山百战浑非旧，留得磻溪把钓竿。
壶江即事二首
作者：张煌言
朝代：明

倦飞无路且投閒，沧海人来第几湾！真觉壶中留日月，犹疑画里对江山。飘流蜑户还相笑，偃蹇柴门长自关。闽越波涛千里阔，那能有梦寄刀环！壶天乍可一枝安，歧路危机转自叹。骇浪扁舟轻似叶，重围匹马跳如丸。创深已信伤弓数，痛定应愁捲土难。但使胡尘终隔断，余生犹足老衣冠。
壶江即事二首·其一
作者：张煌言
朝代：明

倦飞无路且投閒，沧海人来第几湾！真觉壶中留日月，犹疑画里对江山。飘流蜑户还相笑，偃蹇柴门长自关。闽越波涛千里阔，那能有梦寄刀环！
壶江即事二首·其二
作者：张煌言
朝代：明

壶天乍可一枝安，歧路危机转自叹。骇浪扁舟轻似叶，重围匹马跳如丸。创深已信伤弓数，痛定应愁捲土难。但使胡尘终隔断，余生犹足老衣冠。
复屯林门
作者：张煌言
朝代：明

十年兵甲满沧洲，此日回戈又上游。人去鹿场仍旧迹，秋高蟹脯足晨羞。空山饿犬声如豹，失路穷黎状似鸠。自笑经营何太拙，误将岛屿作并州！
复赵督台二首
作者：张煌言
朝代：明

不堪百折吊孤臣，四望苍茫九死身；难挽龙髯空问鼎，独留螳臂强当轮。谋同曹社非无鬼，哭罢秦庭那有人！可是天方从闰位，黄云白草未生春？揶揄一旅尚图存，吞炭、吞毡可共论！敢望臣靡兴夏祀，祗凭帝盐答商孙。衣冠犹带云霞色，旌旆长悬日月痕。赢得孤军同硕果，也留正气在乾坤。
复赵督台二首·其一
作者：张煌言
朝代：明

不堪百折吊孤臣，四望苍茫九死身；难挽龙髯空问鼎，独留螳臂强当轮。谋同曹社非无鬼，哭罢秦庭那有人！可是天方从闰位，黄云白草未生春？
复赵督台二首·其二
作者：张煌言
朝代：明

揶揄一旅尚图存，吞炭、吞毡可共论！敢望臣靡兴夏祀，祗凭帝盐答商孙。衣冠犹带云霞色，旌旆长悬日月痕。赢得孤军同硕果，也留正气在乾坤。
夏日过鼓浪屿，饮程玙嘉将军署中
作者：张煌言
朝代：明

入林偏爱晚凉生，灌木疏疏坠月明。鹤梦到山原独醒，蝉声绕树有余清。不堪归兴逢人急，真觉炎趋较世轻。相对素心聊一醉，盘飧何用五侯鲭！
夜泛
作者：张煌言
朝代：明

秋云何淡淡，影入夜波清；倒作银河看，依然星斗横。
大安沙坐风雨，复叠前韵三首
作者：张煌言
朝代：明

风雨添新涨，荒洲几尺潮；场禾悲滞穗，渚荻响丛条。茅舍炊烟淡，蓬窗暝色骄。秋飙毋乃妒，未敢说摩霄。不解因人热，新凉忽起予。单衫轻自好，双鬓落应疏。冷暖秋中节，升沈觉后虚。九州多怪事，无复问堪舆。寻常悲旅况，可复杂秋声？砧杵千家梦，莼菰八月情。寒螀啼露重，健鹘喜霜清。始识乘除理，玄心了不争。
大安沙坐风雨，复叠前韵三首·其一
作者：张煌言
朝代：明

风雨添新涨，荒洲几尺潮；场禾悲滞穗，渚荻响丛条。茅舍炊烟淡，蓬窗暝色骄。秋飙毋乃妒，未敢说摩霄。
大安沙坐风雨，复叠前韵三首·其三
作者：张煌言
朝代：明

寻常悲旅况，可复杂秋声？砧杵千家梦，莼菰八月情。寒螀啼露重，健鹘喜霜清。始识乘除理，玄心了不争。
大安沙坐风雨，复叠前韵三首·其二
作者：张煌言
朝代：明

不解因人热，新凉忽起予。单衫轻自好，双鬓落应疏。冷暖秋中节，升沈觉后虚。九州多怪事，无复问堪舆。
天生元配投缳殉夫，临终有诗
作者：张煌言
朝代：明

碧血流乾沧海尘，深闺谁是未亡人！曾闻脱珥都忘纬，岂惜磨笄并化燐！荀女尚惭珠未碎，明妃莫怨玉难春！临危犹作离鸿调，字字遗丹在缟巾。
妒妇津
作者：张煌言
朝代：明
体裁：古风

妒妇死津头，津亦名「妒妇」；少女相经过，风雨不得渡。或为蓬垢颜，窃恐逢彼怒。古云粥仓庚，可以疗此痼；惜哉彼妇愚，虽死犹弗悟！
妒妇津
作者：张煌言
朝代：明

妒妇死津头，津亦名「妒妇；」少女相经过，风雨不得渡。或为蓬垢颜，窃恐逢彼怒。古云粥仓庚，可以疗此痼；惜哉彼妇愚，虽死犹弗悟！
姑孰既下，和州、无为州及高淳、溧水、溧阳、建平、庐江、舒城、含山、巢县诸邑相继来归
作者：张煌言
朝代：明

干将一试已芒寒，赤县神州次第安；建业山川吴帝阙，皖城戈甲魏军坛。东来玉帛空胡虏，北望铜符尽汉官。犹忆高皇初定鼎，和阳草昧正艰难。
孤桐吟
作者：张煌言
朝代：明

孤桐产峄阳，百尺巢风雨；时作白龙吟，天然发宫羽。斫为爨下材，遂与枣栗伍；中郎秉玄鉴，勿因积薪阻。饰以琬琰姿，摩娑一再鼓；清声动天地，神物焕今古。士诚贵知音，此道已如土。
客有谈故园花事者，感而有赋
作者：张煌言
朝代：明

故园春意满，花枝解照人。驮笙还出郭，烧笋或呼邻。此事真无价，吾行未有津。繁华岂不爱，天步属艰辛！
宿官亭
作者：张煌言
朝代：明

漫道诗书债未偿，满身枷锁梦魂香；可怜今夜官亭月，无数清光委路傍！
寄宿石塘庵，与居人道定西侯往事
作者：张煌言
朝代：明

汉腊谁留十五年，琴亡岛屿尚苍然；野人偏爱甘棠树，义士犹吟「华屋篇。」海有浮鸥怜后死，村无眠犊忆前贤。请看缑岭今宵月，可得将军勒马还！
寄宿石塘庵，与居人道定西侯往事
作者：张煌言
朝代：明
体裁：七言律诗

汉腊谁留十五年，琴亡岛屿尚苍然；野人偏爱甘棠树，义士犹吟「华屋篇」。海有浮鸥怜后死，村无眠犊忆前贤。请看缑岭今宵月，可得将军勒马还！
寄张书绅，时闻在越
作者：张煌言
朝代：明

雁到寒沙一片秋，闻君犹作下邳游。江山雄视浑绵蕞，湖海轻装只蒯缑。醉后谏书多逐客，愁中诗史尽离忧。赤城霞气今依旧，何必衣冠禹穴求！
寄怀徐闇公二首
作者：张煌言
朝代：明

蹇予信姱修，始服遘天步；扰扰风云驰，念之徒心怖。四海选交游，椒兰渐非故。会合总泥涂，乖违渐衢路。所贵胆与肝，在远弥相附。寒江已腹坚，鸿雁莽南骛。太息物候迁，含情托毫素！黄鹄翔汉表，厉气何峥嵘！朝餐方壶实，暮掇圆峤英；网罗不得挂，稻粱安所馨？俯视沧溟流，骄语鹍与鹏；万里毋乃隘，千仞奚足惊！岂意弥天罝，碍尔莫长征。明时重羽仪，云路讵冥冥！
寄怀徐闇公二首·其一
作者：张煌言
朝代：明

蹇予信姱修，始服遘天步；扰扰风云驰，念之徒心怖。四海选交游，椒兰渐非故。会合总泥涂，乖违渐衢路。所贵胆与肝，在远弥相附。寒江已腹坚，鸿雁莽南骛。太息物候迁，含情托毫素！
寄怀徐闇公二首·其二
作者：张煌言
朝代：明

黄鹄翔汉表，厉气何峥嵘！朝餐方壶实，暮掇圆峤英；网罗不得挂，稻粱安所馨？俯视沧溟流，骄语鹍与鹏；万里毋乃隘，千仞奚足惊！岂意弥天罝，碍尔莫长征。明时重羽仪，云路讵冥冥！
寄怀徐闇公年丈
作者：张煌言
朝代：明

洛下仙舟不可寻，长因秋水忆横襟。云翔闽峤谁高枕？枫冷吴江独抱琴。歧路行藏空扼腕，乱流闻见倍关心。莼丝千里犹无恙，那得君来共醉吟！
寄纪侍御衷文二首
作者：张煌言
朝代：明

忆昔同堂勉圣贤，正当国难慨沧田；桃源有路君知避，博浪无椎我欲颠。卧雪山中坚晚节，扬波海上怒冲天。赤松游在安刘后，郭、李功名史并传。识得深山可避秦，岂容高蹈乐天真！夏兴犹赖臣靡力，楚复还凭包胥身。应念同仇多死友，休言有母不售人。陆沈谁向中流砥，天阙招寻鍊石神？
寄纪侍御衷文二首·其一
作者：张煌言
朝代：明

忆昔同堂勉圣贤，正当国难慨沧田；桃源有路君知避，博浪无椎我欲颠。卧雪山中坚晚节，扬波海上怒冲天。赤松游在安刘后，郭、李功名史并传。
寄纪侍御衷文二首·其二
作者：张煌言
朝代：明

识得深山可避秦，岂容高蹈乐天真！夏兴犹赖臣靡力，楚复还凭包胥身。应念同仇多死友，休言有母不售人。陆沈谁向中流砥，天阙招寻鍊石神？
寄纪石青年丈
作者：张煌言
朝代：明

归帆一挂鹭江涛，紫气南回望转高；关塞羽书偏间隔，乾坤蓬鬓正萧骚。山中到处巢玄鹤，海外何人钓大鳌！极目寒云空在抱，不知鸿雁为谁劳？
寄纪石青年丈
作者：张煌言
朝代：明

忆昔公车岁在午，太乙飞精挂河鼓。闽南纪生岂其俦，抟风遂夺吴刚斧。余亦持锋起越中，谬于文章称跋扈；乾坤排荡会有人，日月沈沦忽无主。言也左袒一奋呼，五千甲盾色如土。此时属县望汉官，君独躬耕吟「梁父。」终繻不弃意何深，贾组长擐节殊苦！迨余收烬赤堇山，锡涸铜乾抑何补！低眉始作下邳游，屈指谁向中宵舞！短衣皂帽乍相逢，浊酒素筝安足数！玄理能令万象开，鸿文直并「三坟」吐。别来国步尚沧桑，藉甚襟期在「干蛊。」闻君曳履近夔龙，笑余衩衣逐罴虎。寂寂温、刘竟属谁，悠悠绛灌徒为伍！瓯越玄云自卷舒，勾吴落月空分剖。何时功成归去来，重与尊前说破虏！
寄纪石青年丈
作者：张煌言
朝代：明
体裁：古风

忆昔公车岁在午，太乙飞精挂河鼓。闽南纪生岂其俦，抟风遂夺吴刚斧。余亦持锋起越中，谬于文章称跋扈；乾坤排荡会有人，日月沈沦忽无主。言也左袒一奋呼，五千甲盾色如土。此时属县望汉官，君独躬耕吟「梁父」。终繻不弃意何深，贾组长擐节殊苦！迨余收烬赤堇山，锡涸铜乾抑何补！低眉始作下邳游，屈指谁向中宵舞！短衣皂帽乍相逢，浊酒素筝安足数！玄理能令万象开，鸿文直并「三坟」吐。别来国步尚沧桑，藉甚襟期在「干蛊」。闻君曳履近夔龙，笑余衩衣逐罴虎。寂寂温、刘竟属谁，悠悠绛灌徒为伍！瓯越玄云自卷舒，勾吴落月空分剖。何时功成归去来，重与尊前说破虏！
寄远
作者：张煌言
朝代：明

寒烧荒原映夕烽，海槎犹阻石尤风；故园梅信今何似，可有鸿书云外通？
寄金二如兼讯朱建武
作者：张煌言
朝代：明

越绝衣冠已入胡，年来故老尽瞻乌；吹箫江上虹谁变，栖甲山中月自孤。似我须眉还戴汉，多君姓字欲逃吴！群豪独有朱家在，犹向西京结客无？
寒山
作者：张煌言
朝代：明

寒山一息影，岐路总忘机。敢望充藜藿，其如断蕨薇！徘徊贪有发，惆怅赋无衣。此地兼烽火，孤踪何所依！
寿安福伯邓如盘
作者：张煌言
朝代：明

鹊石文垂早建牙，归来长啸饵丹砂；漫言赤社千秋恨，且种青门五色瓜。匣内芙蓉堪捧日，杯中薏苡当流霞。兴朝若复论人物，自是云台第一家！
寿忠靖伯陈灿珠兼统师北伐
作者：张煌言
朝代：明

曲逆勋名盖代才，却从祖帐献霞杯。威弧自昔悬仙峤，宝剑新经挂将台。桃实偏随榴火焰，星精正向阵云开。归来燕喜歌铙日，席上还应张仲陪。
寿英义伯阮季友
作者：张煌言
朝代：明

蟠桃坞上小阳春，饮至筵开介寿频；共识天台前度阮，还知灵岳又生申。王恩玄发承三锡，将略丹心动八闽。笑我尚为笼鸽客，相期何日捧龙鳞？
寿诚意伯刘复阳
作者：张煌言
朝代：明

燕喜初成介寿诗，捧觞细论国恩时。侯封雨露留年表，祖武风云蔚帝师。旧佩金鱼分陕出，新横铁马谒陵迟。元臣自古多难老，带砺行看叠紫泥。
寿闽安侯周九苞
作者：张煌言
朝代：明

倚天秋锷老芙蓉，鼎内神丹碧色同。露浥沧洲饶爽气，烟飞赤壁想雄风。大椿不独传蒙叟，细柳还应拜上公。此日辕门群献寿，铙歌取次奏平戎。
寿鲵渊张相国
作者：张煌言
朝代：明

扶桑之国蓬莱乡，日月所胎生气长；遥与九峰三泖接，神仙窟宅天地房。乃有格人降箕宿，兵甲胸罗肠篆籀；凫舄先从阙下飞，廌冠独向殿中骤。天佑肤公为洗兵，朱旗玄钺仗南征；日毂朝扶辰极正，星鋋夜扫彗躔平。乾坤有待铜马帝，制阃旌旄横海济；蚩尤欲殄梦吹尘，胥靡爰登歌作砺。丹心洞达八荒开，黄发温恭万厦恢；谢棋墅上时时赌，狄李蹊边处处栽。先生花甲今复始，考拟中书二十四；鼎内和羹手自调，焉用金盐与玉豉！况对仙山咫尺间，徐市曾寻大药还；避莽子真丹井在，安期醉墨桃花斑。卓哉先生能寿国，鳌柱孤撑挽百六；虞渊倒景浴咸池，上台含曜融寒谷。君不见吾家三戟世风流，杖履从容燕子楼；自是纶扉同啖蔗，何须海屋复添筹！又不见汉兴正赖子房策，封留高蹈求黄石；世间更无却老方，不朽功名绵史册。宗风千载先生存，转轴旋枢裕后昆；婆娑弥觉朱颜驻，园绮衣冠安定论！
将入武陵二首
作者：张煌言
朝代：明

义帜纵横二十年，岂知闰位在于阗！桐江空系严光钓，震泽难回范蠡船。生比鸿毛犹负国，死留碧血欲支天！忠贞自是孤臣事，敢望千秋青史传！国亡家破欲何之，西子湖头有我师：日月双悬于氏墓，乾坤半壁岳家祠。惭将赤手分三席，敢为丹心借一枝！他日素车东浙路，怒涛岂必属鸱夷！
将入武陵二首·其一
作者：张煌言
朝代：明

义帜纵横二十年，岂知闰位在于阗！桐江空系严光钓，震泽难回范蠡船。生比鸿毛犹负国，死留碧血欲支天！忠贞自是孤臣事，敢望千秋青史传！
将入武陵二首·其二
作者：张煌言
朝代：明

国亡家破欲何之，西子湖头有我师：日月双悬于氏墓，乾坤半壁岳家祠。惭将赤手分三席，敢为丹心借一枝！他日素车东浙路，怒涛岂必属鸱夷！
将朝王，阻飓不果
作者：张煌言
朝代：明

拟向平台一问津，惊涛无奈拍江滨！去留转觉随龙子，来往何能逐雁臣！似放沅湘犹恋主，非关河朔肯迎宾？缘知歧路风波恶，决计寻山学隐沦。
小猿畜之久矣，以病抱树而死；为之恻然
作者：张煌言
朝代：明

升木何须教，奔林岂为惊！胡然婴一疾，不复听三声？肠断巫山暗，魂归楚水明。争如孙供奉，能报主人情！
屯悬岙，猿啼有感
作者：张煌言
朝代：明

黄叶秋风落木繁，云峰日落忆寒山。横流绝渡凭班马，削壁枯藤乱叫猿。桂树千秋怀故国，铜驼卧处泣中原。鳌江南望岂为远，吾欲乘槎赴楚门！
山中七夕，限韵得「廉」字
作者：张煌言
朝代：明

青山诗思入秋添，愁对双星韵漫拈。纨扇自来惊少昊，云軿何处御飞廉？七襄枉乞天孙巧，五纬虚传汉使占。要识太清尘秽净，莫将河鼓拟香奁！清秋一晕挂凉蟾，渺渺银潢天汉淹。乌鹊桥成谁问渡？嫦娥宫近倘生嫌。冰机争似云情薄，金掌依然露气廉。却笑儿童偏解事，排瓜掷果向钩帘。
山中七夕，限韵得「廉」字·其一
作者：张煌言
朝代：明

青山诗思入秋添，愁对双星韵漫拈。纨扇自来惊少昊，云軿何处御飞廉？七襄枉乞天孙巧，五纬虚传汉使占。要识太清尘秽净，莫将河鼓拟香奁！
山中七夕，限韵得「廉」字·其二
作者：张煌言
朝代：明

清秋一晕挂凉蟾，渺渺银潢天汉淹。乌鹊桥成谁问渡？嫦娥宫近倘生嫌。冰机争似云情薄，金掌依然露气廉。却笑儿童偏解事，排瓜掷果向钩帘。
山中初度，用子木韵
作者：张煌言
朝代：明

曾向洪崖乞大还，朅来烟火混人间。几回掷剑横青海，一笑携瓢挂碧山。煮石似应消壮气，斫苓尚欲壮颓颜。峰头紫气朝如盖，为问犹龙可渡关？赋罢初衣往复还，伊人宛在翠微间。幸无白璧枌榆价，可有丹名桐柏山？种似麒麟徒掩泪，舞同鸲鹆且开颜。尊前草论浮云态，回首风烟满汉关。日辔崦嵫去不还，客星惨淡五云间。自非和、扁难医国，谁似巢、由易买山。百谷烟霞怜马齿，二陵风雨识龙颜。桑弧半老成何事，只合壶天独掩关。倦飞玄鹤亦知还，白石苍苔咫尺间。车马自然多易水，衣冠原只在商山。云浆夜酌金人掌，黛色朝披玉女颜。已觉閒身堪羽化，何须八翼梦天关！
山中初度，用子木韵·其一
作者：张煌言
朝代：明

曾向洪崖乞大还，朅来烟火混人间。几回掷剑横青海，一笑携瓢挂碧山。煮石似应消壮气，斫苓尚欲壮颓颜。峰头紫气朝如盖，为问犹龙可渡关？
山中初度，用子木韵·其三
作者：张煌言
朝代：明

日辔崦嵫去不还，客星惨淡五云间。自非和、扁难医国，谁似巢、由易买山。百谷烟霞怜马齿，二陵风雨识龙颜。桑弧半老成何事，只合壶天独掩关。
山中初度，用子木韵·其二
作者：张煌言
朝代：明

赋罢初衣往复还，伊人宛在翠微间。幸无白璧枌榆价，可有丹名桐柏山？种似麒麟徒掩泪，舞同鸲鹆且开颜。尊前草论浮云态，回首风烟满汉关。
山中初度，用子木韵·其四
作者：张煌言
朝代：明

倦飞玄鹤亦知还，白石苍苔咫尺间。车马自然多易水，衣冠原只在商山。云浆夜酌金人掌，黛色朝披玉女颜。已觉閒身堪羽化，何须八翼梦天关！
山中屡空，泊如也。偶读渊明「饥驱」句，犹觉其未介；遂作反乞食诗，仍用陶韵
作者：张煌言
朝代：明

悲风变陵谷，余行将安之？浩然怀黄绮，烨烨紫芝辞。清声在金石，孤情独往来；彭泽何人斯，东篱恋酒杯？微禄已不耽，沾沾「乞食诗。」乞固自有意，可以观其才。吾则爱吾鼎，白云尚分贻。西山有饿夫，褰裳欲从之！或言举世腴，君癯宁有辞？流水淡须眉，天真所繇来。况也朝市改，志士寡深杯。疗饥托薇藿，宁识招隐诗！今古多肉食，谁为天下才？珍重墨胎氏，灵龟幸见贻！三旬九遇食，我闻古有之。不贪以为宝，无受故无辞。奈何饕餮者，朵颐鼎鼎来。乞哀在暮夜，余羹仅一杯。斟酌既饱满，犹吟和陶诗。缅维珠树鹤，高清未易才。芝田谅足耕，嘉谷聊自贻。
山中屡空，泊如也。偶读渊明「饥驱」句，犹觉其未介；遂作反乞食诗，仍用陶韵·其一
作者：张煌言
朝代：明

悲风变陵谷，余行将安之？浩然怀黄绮，烨烨紫芝辞。清声在金石，孤情独往来；彭泽何人斯，东篱恋酒杯？微禄已不耽，沾沾「乞食诗。」乞固自有意，可以观其才。吾则爱吾鼎，白云尚分贻。
山中屡空，泊如也。偶读渊明「饥驱」句，犹觉其未介；遂作反乞食诗，仍用陶韵·其三
作者：张煌言
朝代：明

三旬九遇食，我闻古有之。不贪以为宝，无受故无辞。奈何饕餮者，朵颐鼎鼎来。乞哀在暮夜，余羹仅一杯。斟酌既饱满，犹吟和陶诗。缅维珠树鹤，高清未易才。芝田谅足耕，嘉谷聊自贻。
山中屡空，泊如也。偶读渊明「饥驱」句，犹觉其未介；遂作反乞食诗，仍用陶韵·其二
作者：张煌言
朝代：明

西山有饿夫，褰裳欲从之！或言举世腴，君癯宁有辞？流水淡须眉，天真所繇来。况也朝市改，志士寡深杯。疗饥托薇藿，宁识招隐诗！今古多肉食，谁为天下才？珍重墨胎氏，灵龟幸见贻！
山居即景四首
作者：张煌言
朝代：明

结茅在山椒，面面皆丛薄；独坐微凉生，高情欲采绿。平楚殊苍莽，众峰亦窈窕；清辉来扑人，引我发长啸。空青不可极，俯视但云光；众妙含其中，疑为天地房。朝光来窥床，树影缀罗帐；推枕一摩挲，天然淡墨障。
山居即景四首·其一
作者：张煌言
朝代：明

结茅在山椒，面面皆丛薄；独坐微凉生，高情欲采绿。
山居即景四首·其三
作者：张煌言
朝代：明

空青不可极，俯视但云光；众妙含其中，疑为天地房。
山居即景四首·其二
作者：张煌言
朝代：明

平楚殊苍莽，众峰亦窈窕；清辉来扑人，引我发长啸。
山居即景四首·其四
作者：张煌言
朝代：明

朝光来窥床，树影缀罗帐；推枕一摩挲，天然淡墨障。
山居即景四首山中屡空，泊如也。偶读渊明「饥驱」句，犹觉其未介；遂作反乞食诗，仍用陶韵·其一
作者：张煌言
朝代：明
体裁：古风

悲风变陵谷，余行将安之？浩然怀黄绮，烨烨紫芝辞。清声在金石，孤情独往来；彭泽何人斯，东篱恋酒杯？微禄已不耽，沾沾「乞食诗」。乞固自有意，可以观其才。吾则爱吾鼎，白云尚分贻。
岁在戊戌，余行年已三十九矣。抚时感事，遂以名篇
作者：张煌言
朝代：明

人生百岁安得有，我今草草三十九。犹忆中原荡赤风，结束辞家岁在酉；银鱼尝挂铁裲裆，金马长悬玉匕首。江东霸气倏萧条，纯钩锈涩沈枪朽；纵横露布浪飞书，突兀星槎莽犯斗。风云缩朒帝应嗔，日月膏肓鬼亦吼。丈夫意气岂勋名，何况文章等刍狗！头颅如许可奈何？慷慨悲歌还自诟。太史公，牛马走；鲸涎蛟沫日攒眉，虎符龙节凭谁手！揶揄龌龊里中儿，累累黄金窃佩肘。带砺山河安在哉？五侯空绾龟文纽！自昔英雄多妙年，隆中、圯上相先后。如彼南阳邓仲华，丹青独画云台右；其人须眉尚宛然，咄咄微躯真敝帚。古来何代无废兴，雌伏雄飞更某某；上不为富春泽畔羊裘翁，下即为山中宰相天子友。不见故侯原上瓜，请看徵士门前柳；谁能出处两无凭，踯躅千秋笑鸡口。莫论兵，且饮酒；今人争羡古人贤，后人亦羡今人否？
岁暮得蒋驭鸿信，兼见其新制「寄赠」二首
作者：张煌言
朝代：明

海峤玄云入岁除，远从苕水下双鱼。少微惨淡愁无奈，中散萧疏调有余。仙舄不妨神武外，法冠何似惠文初！鉴湖珠树今何在？黄鹤摩天未卜居。梅花一寄起相思，闻向江湖学采芝。吴市尚留仙尉迹，青门何限故侯悲！鸿冥岂为飞扬倦，骢瘦还应行步奇。独怪槎来十二载，只传柱下五千辞。
岁暮得蒋驭鸿信，兼见其新制「寄赠」二首·其二
作者：张煌言
朝代：明

梅花一寄起相思，闻向江湖学采芝。吴市尚留仙尉迹，青门何限故侯悲！鸿冥岂为飞扬倦，骢瘦还应行步奇。独怪槎来十二载，只传柱下五千辞。
岛上祀灶
作者：张煌言
朝代：明

绝岛寒宵亦荐阴，聊从越俗祀非淫。曾闻五祭尊盆盎，却忆西归赋釜鬵。老妇倘能来绛节，少君空说致黄金。只怜汉腊无多地，柏叶梅花自古今！
岛居八首
作者：张煌言
朝代：明

天地劳何甚，空山足息机；玄黄悲鼎沸，苍莽看帆飞。误世芙蓉剑，撩人薜荔衣；迷途知未远，还复卧凫矶？岛事几沧桑，何劳更辨亡！人能扶日毂，我且挟云囊。傲骨甘鸥鹭，雄心怯虎狼。诛茅还辟土，海外有封疆。古贤多大隐，岂必尽攀龙！所惜辜三辅，其如碍两雄。计疏凭铸错，道废漫书空！仰止羊裘客，千秋一冥鸿。山中仍逐鹿，却喜小雄雌。蜑户供新错，蜃楼献秘嬉。凿坏聊偃蹇，拜石故支离。试问门前雀，何如翟尉时？阊阖不可极，投荒「小有天。」行藏疑橘叟，变化愧梅仙。野火渔镫外，樵风雁字前。到来生百感，太息理诗篇。浮槎非我好，恋恋为衣冠。豫让桥应近，田横岛正宽。芦中长磬折，圯上独盘桓。虽未成嘉遁，人呼管幼安。十洲曾卜筑，师过化为薪；荆棘任公宅，蓬蒿夸父津。老麖避客去，旧犬逐人亲。不忍乖初服，茅檐又日新。鸠工严部勒，治屋亦犹兵；据水轩辕法，依山壁垒横。短垣缭却月，中溜贯长庚。只此扶桑国，居然细柳营。
岛居八首·其一
作者：张煌言
朝代：明

天地劳何甚，空山足息机；玄黄悲鼎沸，苍莽看帆飞。误世芙蓉剑，撩人薜荔衣；迷途知未远，还复卧凫矶？
岛居八首·其七
作者：张煌言
朝代：明

十洲曾卜筑，师过化为薪；荆棘任公宅，蓬蒿夸父津。老麖避客去，旧犬逐人亲。不忍乖初服，茅檐又日新。
岛居八首·其三
作者：张煌言
朝代：明

古贤多大隐，岂必尽攀龙！所惜辜三辅，其如碍两雄。计疏凭铸错，道废漫书空！仰止羊裘客，千秋一冥鸿。
岛居八首·其二
作者：张煌言
朝代：明

岛事几沧桑，何劳更辨亡！人能扶日毂，我且挟云囊。傲骨甘鸥鹭，雄心怯虎狼。诛茅还辟土，海外有封疆。
岛居八首·其五
作者：张煌言
朝代：明

阊阖不可极，投荒「小有天。」行藏疑橘叟，变化愧梅仙。野火渔镫外，樵风雁字前。到来生百感，太息理诗篇。
岛居八首·其五
作者：张煌言
朝代：明
体裁：五言律诗

阊阖不可极，投荒「小有天」。行藏疑橘叟，变化愧梅仙。野火渔镫外，樵风雁字前。到来生百感，太息理诗篇。
岛居八首·其八
作者：张煌言
朝代：明

鸠工严部勒，治屋亦犹兵；据水轩辕法，依山壁垒横。短垣缭却月，中溜贯长庚。只此扶桑国，居然细柳营。
岛居八首·其六
作者：张煌言
朝代：明

浮槎非我好，恋恋为衣冠。豫让桥应近，田横岛正宽。芦中长磬折，圯上独盘桓。虽未成嘉遁，人呼管幼安。
岛居八首·其四
作者：张煌言
朝代：明

山中仍逐鹿，却喜小雄雌。蜑户供新错，蜃楼献秘嬉。凿坏聊偃蹇，拜石故支离。试问门前雀，何如翟尉时？
崇沙宋子犹，端士也；为闽帅所窘。既出厄，诗以慰之
作者：张煌言
朝代：明

兵声谁遣向江滨，狼籍樵苏及隐沦。可是风尘迷物色？到来天地失阳春。凿坏乱后无全计，飘瓦伤余亦怆神！转觉桃源非世外，渔郎犹见觅秦人。
己亥元旦
作者：张煌言
朝代：明

海云冉冉曙光催，百谷新□旭日开。筮得革来原遇己，春从腊至似方孩。声灵共识尊中夏，气象初惊动上台。自笑封侯安有骨，为言强仕更徘徊！
己亥除夕
作者：张煌言
朝代：明

湖海椒觞十五星，故园咫尺却扬舲。流年与日相将去，归梦兼愁总未醒。腊鼓何如鼙鼓急，闽船犹并越船停。春来消息茫无据，起把菱花仔细听。
师入太平府
作者：张煌言
朝代：明

天骄取次奉冠裳，畿辅长驱铁裲裆。王业昔谁开采石，霸图古亦起丹阳。百年礼乐还丰、镐，一路云霓载酒浆。此去神京原咫尺，龙蟠虎踞待重光！
师入宁国，时徽郡来降，留都尚未克复
作者：张煌言
朝代：明

千骑东方出上游，天声今喜到宣州。威仪此日惊司隶，勋业何人愧彻侯！旧阙烽烟须早靖，新都版籍已全收。遗民莫道来苏好，讲恐疮痍未可瘳！
师次湄岛，诸勋镇行长至礼；余以服制不预，志感
作者：张煌言
朝代：明

棘人经岁解朝簪，忧国江湖一片心。太史徒然吹凤律，诸侯空自哕鸾音！风尘飘泊随南北，云物凄凉变古今。慰藉新阳来六管，朝霜朔雪不须侵！阳回曙鼓动楼船，遥忆千官上寿年。汉殿彻侯原裂地，周庐亚相尽朝天。香炉重傍疑难望，綵线初添喜复怜。犹恨身违冠带会，心随日影到虞渊。
师次湄岛，诸勋镇行长至礼；余以服制不预，志感·其一
作者：张煌言
朝代：明

棘人经岁解朝簪，忧国江湖一片心。太史徒然吹凤律，诸侯空自哕鸾音！风尘飘泊随南北，云物凄凉变古今。慰藉新阳来六管，朝霜朔雪不须侵！
师次湄岛，诸勋镇行长至礼；余以服制不预，志感·其二
作者：张煌言
朝代：明

阳回曙鼓动楼船，遥忆千官上寿年。汉殿彻侯原裂地，周庐亚相尽朝天。香炉重傍疑难望，綵线初添喜复怜。犹恨身违冠带会，心随日影到虞渊。
师次燕子矶
作者：张煌言
朝代：明

横江楼橹自雄飞，霜伏云麾尽国威。夹岸火轮排叠阵，中流铁锁斗重围。战余落日鲛人窟，春到长风燕子矶。指点兴亡倍感慨，当年此地是王畿！
师次芜湖，时余所遣前军已受降
作者：张煌言
朝代：明

元戎小队压江关，面缚长鲸敢逆颜。吴楚衣冠左衽后，萧梁城郭暮笳间。王师未必皆无战，胡马相传已不还。寄语壶浆休怨望，悬军端欲慰民艰。
师次观音门
作者：张煌言
朝代：明

楼船十万石头城，钟阜依然拱旧京。弓剑秋藏云五色，旌旗夜度月三更。中原父老还扶杖，绝塞河山自寝兵。不信封侯皆上将，前茅独让弃繻生。
庖焚
作者：张煌言
朝代：明

已自伤余烬，何劳厨传灾！早应防厝火，空复冀燃灰。鼎俎浑轻掷，盘盂且尽隤。明朝添菜色，那得爨烟开！
庚子元旦驻师林门
作者：张煌言
朝代：明

中华正朔古相传，永历于今十四年。玉几南荒新日月，金戈北道旧山川。春来水逐桃花长，老去人憎柏叶先。犹幸此身仍健在，拟随斗柄独回天。
庚子新正二日，坐雨岛上
作者：张煌言
朝代：明

才望晴云布岁朝，渐来仙峤雨潇潇。山烟缭绕苍堪滴，海气模糊白欲飘。拨闷屠苏随意醉，滞寒榾柮逐时烧。故人天际谁相问，总为春风尚寂寥。
建夷宫词十首
作者：张煌言
朝代：明

平明供奉入彤闱，亦舞霓裳唱羽衣；千骑骖驔知侍猎，挥鞭驰道拥明妃。毳殿春寒乳酪香，近臣偏得赐新尝；老珰不解驼酥味，犹道天厨旧蔗浆。盘龙小袖称身裁，马上雕弓抱月开；太液池边金弹落，疑从紫塞射雕来。弓靴椎髻俨天魔，胡女宫妆新样多；醉捧官家还笑问，燕支山色近如何？朝罢瞿昙次第迎，内庭深处说无生。不知鹦鹉能胡语，偷向金龙诵佛名。十部梨园奏尚方，穹庐天子亦登场；缠头岂惜千金赏，学得吴歈进一觞。上寿觞为合卺尊，慈宁宫里烂盈门；春官昨进新仪注，大礼躬逢太后婚。掖庭又说册阏氏，妙选孀闺足母仪。椒寝梦回云雨散，错将虾子作龙儿。六曹章奏委如云，持敕新书翻译闻；笑杀钟王空妙笔，而今鸟迹是同文。玉几凭来顾命新，负扆闻道有家臣；从今赌却钻刀咒，不信华人信满人！
建夷宫词十首·其一
作者：张煌言
朝代：明

平明供奉入彤闱，亦舞霓裳唱羽衣；千骑骖驔知侍猎，挥鞭驰道拥明妃。
建夷宫词十首·其七
作者：张煌言
朝代：明

上寿觞为合卺尊，慈宁宫里烂盈门；春官昨进新仪注，大礼躬逢太后婚。
建夷宫词十首·其三
作者：张煌言
朝代：明

盘龙小袖称身裁，马上雕弓抱月开；太液池边金弹落，疑从紫塞射雕来。
建夷宫词十首·其九
作者：张煌言
朝代：明

六曹章奏委如云，持敕新书翻译闻；笑杀钟王空妙笔，而今鸟迹是同文。
建夷宫词十首·其二
作者：张煌言
朝代：明

毳殿春寒乳酪香，近臣偏得赐新尝；老珰不解驼酥味，犹道天厨旧蔗浆。
建夷宫词十首·其五
作者：张煌言
朝代：明

朝罢瞿昙次第迎，内庭深处说无生。不知鹦鹉能胡语，偷向金龙诵佛名。
建夷宫词十首·其八
作者：张煌言
朝代：明

掖庭又说册阏氏，妙选孀闺足母仪。椒寝梦回云雨散，错将虾子作龙儿。
建夷宫词十首·其六
作者：张煌言
朝代：明

十部梨园奏尚方，穹庐天子亦登场；缠头岂惜千金赏，学得吴歈进一觞。
建夷宫词十首·其十
作者：张煌言
朝代：明

玉几凭来顾命新，负扆闻道有家臣；从今赌却钻刀咒，不信华人信满人！
建夷宫词十首·其四
作者：张煌言
朝代：明

弓靴椎髻俨天魔，胡女宫妆新样多；醉捧官家还笑问，燕支山色近如何？
张书绅与范予瞻论余十余年来戎马，颇为劳苦孤危，有诗见赠。读之怆然，因成二首
作者：张煌言
朝代：明

屈指劳生四十强，惊魂歧路总堪伤！河山萧瑟平原帜，江海苍茫下濑航。国破龙蛇都失穴，时危狼狈每依墙。盟坛今日谁雄长？敢说邢茅亦雁行！相业侯封非我望，霸图王命向谁论？颇怜节在旄全落，独恨交亡剑尚存！上客摄衣空有铗，孤军裹甲已无裈。也知戈巧难回日，誓死何妨绝影奔！
张书绅与范予瞻论余十余年来戎马，颇为劳苦孤危，有诗见赠。读之怆然，因成二首·其一
作者：张煌言
朝代：明

屈指劳生四十强，惊魂歧路总堪伤！河山萧瑟平原帜，江海苍茫下濑航。国破龙蛇都失穴，时危狼狈每依墙。盟坛今日谁雄长？敢说邢茅亦雁行！
张书绅与范予瞻论余十余年来戎马，颇为劳苦孤危，有诗见赠。读之怆然，因成二首·其二
作者：张煌言
朝代：明

相业侯封非我望，霸图王命向谁论？颇怜节在旄全落，独恨交亡剑尚存！上客摄衣空有铗，孤军裹甲已无裈。也知戈巧难回日，誓死何妨绝影奔！
归思寓郡望姓氏
作者：张煌言
朝代：明

兵甲破天来，丘樊亦改气；中田一挥手，十年悲捐弃。晞发扶桑津，希踪渺无俪；胡为岁寒心，古今迥自异？弦月挂霜空，玄禽没云际；伥伥叹余行，人生竟安寄！交游渐已乖，父书将终废；幼徲俨成行，刀环徒萦系！等身五岳间，寸土焉留滞？睹物起离情，目断归鸿去。
徐闇公入觐行在，取道安南；闻而壮之二首
作者：张煌言
朝代：明

益部星文紫气缠，遥知双舄入朝天。孤臣白发还投阙，真主黄衣尚备边。五岭新冲春瘴疠，九溪旧辟汉山川。旌旗只在昆明里，好说中原望凯旋！万里行朝古夜郎，从龙敢复惮梯航！使车合浦愁风黑，贾舶交州怯日黄。白马侯王今异姓，青牛令尹久炎荒。多君不负温刘约，玉佩先归铜柱旁。
徐闇公入觐行在，取道安南；闻而壮之二首·其一
作者：张煌言
朝代：明

益部星文紫气缠，遥知双舄入朝天。孤臣白发还投阙，真主黄衣尚备边。五岭新冲春瘴疠，九溪旧辟汉山川。旌旗只在昆明里，好说中原望凯旋！
徐闇公入觐行在，取道安南；闻而壮之二首·其二
作者：张煌言
朝代：明

万里行朝古夜郎，从龙敢复惮梯航！使车合浦愁风黑，贾舶交州怯日黄。白马侯王今异姓，青牛令尹久炎荒。多君不负温刘约，玉佩先归铜柱旁。
得友人书，道内子艰难状
作者：张煌言
朝代：明

尺牍胡然至，寒温不自通；殷勤报阃外，辛苦叹闺中。铛釜原兼绝，机梭亦屡空。鹿车谁共挽，羞杀是梁鸿！家计深行恻，朱颜亦固穷；渐来应化石，遮莫但飞蓬！寄托诚交道，支持仗女工。可怜织箔手，不得到从戎！
得友人书，道内子艰难状·其一
作者：张煌言
朝代：明

尺牍胡然至，寒温不自通；殷勤报阃外，辛苦叹闺中。铛釜原兼绝，机梭亦屡空。鹿车谁共挽，羞杀是梁鸿！
得友人书，道内子艰难状·其二
作者：张煌言
朝代：明

家计深行恻，朱颜亦固穷；渐来应化石，遮莫但飞蓬！寄托诚交道，支持仗女工。可怜织箔手，不得到从戎！
得姚兴公书，以「舫音集」见寄
作者：张煌言
朝代：明

何处纤鳞至，琼云落满函？虎溪闻卓锡，鹭岛忆归帆。诗律随人老，禅锋已不凡；惭予尘梦在，兀兀趁征衫。救世嗟无具，为僧亦自嘉。只愁新旧雨，总属暮朝霞。枫落江烟淡，梅横溪月斜。何时双舄下，相对饭胡麻！
得姚兴公书，以「舫音集」见寄·其一
作者：张煌言
朝代：明

何处纤鳞至，琼云落满函？虎溪闻卓锡，鹭岛忆归帆。诗律随人老，禅锋已不凡；惭予尘梦在，兀兀趁征衫。
得姚兴公书，以「舫音集」见寄·其二
作者：张煌言
朝代：明

救世嗟无具，为僧亦自嘉。只愁新旧雨，总属暮朝霞。枫落江烟淡，梅横溪月斜。何时双舄下，相对饭胡麻！
得家信有感二首
作者：张煌言
朝代：明

漫向空闺问别离，年来翟茀已难期。失林应惜飞蓬早，出狱仍悲曳缟迟！岂为留宾还断发，聊因佞佛故低眉。天涯亦有刀头梦，恰是巫山化石时。浪迹何如五岳游，尚平累在转生愁。佳儿天幸犹完卵，弱女人憎似宿瘤。敢望童乌能接武，祗令老蚌自含羞。故园尚有归来候，最好沙头趁野鸥。
得家信有感二首·其一
作者：张煌言
朝代：明

漫向空闺问别离，年来翟茀已难期。失林应惜飞蓬早，出狱仍悲曳缟迟！岂为留宾还断发，聊因佞佛故低眉。天涯亦有刀头梦，恰是巫山化石时。
得家信有感二首·其二
作者：张煌言
朝代：明

浪迹何如五岳游，尚平累在转生愁。佳儿天幸犹完卵，弱女人憎似宿瘤。敢望童乌能接武，祗令老蚌自含羞。故园尚有归来候，最好沙头趁野鸥。
得徐闇公书，为之喟然
作者：张煌言
朝代：明

长看北极望南阳，倾日依风总渺茫。愁过魏牟还恋阙，病同庄舄肯投荒。应怜牛酒迟江左，莫道鱼盐擅海王！倘去三山须问讯，君家大药在何方？
得徐闇公信，以「交行诗刻」见寄二首
作者：张煌言
朝代：明

天南消息近成虚，一卷新诗当尺书。谁看坠鸢偏击棹，似闻鸣犊竟回车。蛮夷总在天威外，越巂应非王会初！读罢瑶篇还涕泪，行吟何独有三闾！瘴海谁堪汗漫行，知君五月在舟程。鳀人鼓鬣惊涛暗，乌鬼含沙宿雾生。温峤已乖归阙望，张骞徒负泛槎名！武陵溪畔桃源客，故节依然苏子卿。
得徐闇公信，以「交行诗刻」见寄二首·其一
作者：张煌言
朝代：明

天南消息近成虚，一卷新诗当尺书。谁看坠鸢偏击棹，似闻鸣犊竟回车。蛮夷总在天威外，越巂应非王会初！读罢瑶篇还涕泪，行吟何独有三闾！
得徐闇公信，以「交行诗刻」见寄二首·其二
作者：张煌言
朝代：明

瘴海谁堪汗漫行，知君五月在舟程。鳀人鼓鬣惊涛暗，乌鬼含沙宿雾生。温峤已乖归阙望，张骞徒负泛槎名！武陵溪畔桃源客，故节依然苏子卿。
得故人书至自台湾二首
作者：张煌言
朝代：明

炎州东望伏波船，海燕衔来五色笺；闻有象耘芝朮地，愁无雁渡荻芦天。息机可是逋臣意？弃杖谁应夸父怜！只恐幼安肥遁老，藜床皂帽亦徒然！杞忧天坠属谁支，九鼎如何系一丝？鳌柱断来新气象，蜃楼留得汉威仪。故人尚感褰裳梦，老我难忘伏枥诗。寄语避秦岛上客，衣冠黄绮总堪疑！
得故人书至自台湾二首·其一
作者：张煌言
朝代：明

炎州东望伏波船，海燕衔来五色笺；闻有象耘芝朮地，愁无雁渡荻芦天。息机可是逋臣意？弃杖谁应夸父怜！只恐幼安肥遁老，藜床皂帽亦徒然！
得故人书至自台湾二首·其二
作者：张煌言
朝代：明

杞忧天坠属谁支，九鼎如何系一丝？鳌柱断来新气象，蜃楼留得汉威仪。故人尚感褰裳梦，老我难忘伏枥诗。寄语避秦岛上客，衣冠黄绮总堪疑！
得朱子成书
作者：张煌言
朝代：明
体裁：五言律诗

书来惜分手，正忆皖城秋。入海仍精卫，还山尚蒯缑；参差非恨事，仓卒少良谋。异日传「心史」，孤忠冀见收！
得朱子成书
作者：张煌言
朝代：明

书来惜分手，正忆皖城秋。入海仍精卫，还山尚蒯缑；参差非恨事，仓卒少良谋。异日传「心史，」孤忠冀见收！
忆余在翁岛与张鲵渊、吴峦徲、朱闻玄诸先辈从游，一时情文宛然在目。今三君皆以国难殉，而余在行间，犹偷视息。然蹙蹙靡骋，盖不胜兴废存亡之感矣
作者：张煌言
朝代：明

年来洒泪看桑田，陶、谢风流已尽捐！伊昔几人陪后乘，我今何处竞先鞭！未消肝胆堪许托，无恙须眉祗自怜！转觉诸君真羽化，夜台杖履亦珊然。
忆菊限「屏」字
作者：张煌言
朝代：明

秋酣寒骨自亭亭，借问东篱夜醉醒？不为严威怜晚节，正因雨色忆孤馨。全开丹面娇堪摘，半吐金心淡欲零。想像高人清影瘦，黄鞋道服倚围屏。
忆西湖
作者：张煌言
朝代：明

梦里相逢西子湖，谁知梦醒却模糊。高坟武穆连忠肃，添得新祠一座无。
忆西湖
作者：张煌言
朝代：明

梦里相逢西子湖，谁知梦醒却模糊；高坟武穆连忠肃，添得新坟一座无？
怀古
作者：张煌言
朝代：明

伊昔东陵侯，浮沈在青门。种瓜皆五色，不肯负亡秦。故侯何足道，羞与世间群；及为文终客，教以报功勋。似得黄老术，知亡亦知存。存亡会有时，出处要有期；借问五色瓜，何如三秀芝？
怀古二首
作者：张煌言
朝代：明

我怀申大夫，哭秦卒复郢；人定能胜天，一言重九鼎。亦有张长史，唐室赖藩屏；当其语江中，筹画先井井。古人秉忠贞，谋国无徼倖。操此左券言，勋名终彪炳。如何逋播臣，智勇不得骋？废兴宁有运，吾欲讼青冥。云本依龙翔，风亦附虎烈。古来王佐才，往往待圣哲。白水产真人，乃能显高密。先生自枭雄，隆中愿荡涤。卓哉一臣靡，赤手挽禹历。浇浞既迭生，鄩灌且并灭。君方娠有仍，臣也奔有鬲；国亡四十年，兴灭复继绝。祀夏伊谁功，万古冠臣节！
怀古二首·其一
作者：张煌言
朝代：明

我怀申大夫，哭秦卒复郢；人定能胜天，一言重九鼎。亦有张长史，唐室赖藩屏；当其语江中，筹画先井井。古人秉忠贞，谋国无徼倖。操此左券言，勋名终彪炳。如何逋播臣，智勇不得骋？废兴宁有运，吾欲讼青冥。
怀古二首·其二
作者：张煌言
朝代：明

云本依龙翔，风亦附虎烈。古来王佐才，往往待圣哲。白水产真人，乃能显高密。先生自枭雄，隆中愿荡涤。卓哉一臣靡，赤手挽禹历。浇浞既迭生，鄩灌且并灭。君方娠有仍，臣也奔有鬲；国亡四十年，兴灭复继绝。祀夏伊谁功，万古冠臣节！
怀王愧两少司马、徐暗公、沈复斋中丞
作者：张煌言
朝代：明

昔我曾上嘉禾岛，岛上衣冠多四皓；方瞳绿发映朱颜，紫芝一曲何缥缈！年来沧海欲生尘，烽烟乱矗商山道；杖履流落似晨星，天长地阔令人老。南望铜陵又一山，风帆千尺鲸波间；不然疑乘黄鹤去，去去麟洲第几湾？
悲愤二首
作者：张煌言
朝代：明

越裳行阙复为烽，痛哭敷天左袒空；结约更无燕太子，匡扶那得窦周公！祚移云梦谁收烬！势屈微卢亦伏戎。岂是十旬还帝醉，故教三日借神丛？汉家磐石重天宗，奕叶金枝并剪桐；入塞乌孙骄射日，开基赤帝冷歌风。虚传马渡江皋外，尚忆龙潜海峤中。却望绛衣愁不见，舂陵夜夜气成虹。
悲愤二首·其一
作者：张煌言
朝代：明

越裳行阙复为烽，痛哭敷天左袒空；结约更无燕太子，匡扶那得窦周公！祚移云梦谁收烬！势屈微卢亦伏戎。岂是十旬还帝醉，故教三日借神丛？
悲愤二首·其二
作者：张煌言
朝代：明

汉家磐石重天宗，奕叶金枝并剪桐；入塞乌孙骄射日，开基赤帝冷歌风。虚传马渡江皋外，尚忆龙潜海峤中。却望绛衣愁不见，舂陵夜夜气成虹。
惊闻行在之变，正值虏庭逮余亲属；痛念家国，心何能已
作者：张煌言
朝代：明

自分孤臣九死应，国仇家难转相仍；埋名恨不同梅尉，誓旅知非拟骆丞。芳草王孙归莫望，苍梧帝子去无凭。枕戈此日将何待，仰视浮云一抚膺！
愁心
作者：张煌言
朝代：明

一片秋明绕万山，愁心似水转相关；虬髯空拟浮家去，雁足虚传属国还。声入鼓鼙龙自斗，梦回砧杵鹤难攀。平原一旅真孤掌，可有天戈灵武间？
愁思
作者：张煌言
朝代：明

枫落红残秋渐横，楚臣芰制正寒生。晚香爱插黄金菊，倚醉思调白玉笙。风急鼋鼍吹浪走，云高雕鹗负空行。欲知我独淹留意，露掌西京无限情！
愁泊
作者：张煌言
朝代：明

萧风苦雨逐潮来，惨淡危舟倍足哀。身比伛偻长似曲，心疑混沌不知开。海翁蜃蛤还相饷，山鬼揶揄且莫猜！往事分明堪击筑，浮生那得数衔杯！
感事四首
作者：张煌言
朝代：明

箕子明夷后，还从徼外居；端然殊宋恪，终莫挽殷墟！青海浮天阔，黄山裂地虚。岂应千载下，摹拟到扶余！闻说扶桑国，依稀弱水东；人皆传燕语，地亦辟蚕丛。荜路曾无异，桃源恐不同。鲸波万里外，倘是大王风！田横尝避汉，徐福亦逃秦；试问三千女，何如五百人！槎归应有恨，剑在岂无嗔！惭愧荆蛮长，空文采药身。古曾称白狄，今乃纪红夷；蛮触谁相斗，雌雄未可知！鸠居粗得计，蜃市转生疑。独惜炎洲路，春来断子规。
感事四首·其一
作者：张煌言
朝代：明

箕子明夷后，还从徼外居；端然殊宋恪，终莫挽殷墟！青海浮天阔，黄山裂地虚。岂应千载下，摹拟到扶余！
感事四首·其三
作者：张煌言
朝代：明

田横尝避汉，徐福亦逃秦；试问三千女，何如五百人！槎归应有恨，剑在岂无嗔！惭愧荆蛮长，空文采药身。
感事四首·其二
作者：张煌言
朝代：明

闻说扶桑国，依稀弱水东；人皆传燕语，地亦辟蚕丛。荜路曾无异，桃源恐不同。鲸波万里外，倘是大王风！
感事四首·其四
作者：张煌言
朝代：明

古曾称白狄，今乃纪红夷；蛮触谁相斗，雌雄未可知！鸠居粗得计，蜃市转生疑。独惜炎洲路，春来断子规。
感怀二首
作者：张煌言
朝代：明

沧江一卧已心灰，避地何人赋「七哀？」欲遣新愁悟后去，翻抬往恨醉中来。六桥归梦催衰柳，五月寒岩听「落梅。」拟学冥鸿差强意，回看玄发又徘徊。浮名世上长蓬心，我自商歌独抱琴；流水非因钟子调，阳春只合郢人吟。乾坤大抵分王霸，治乱繇来半古今。转悔十年尘事拙，不如经济在山林。
感怀二首·其一
作者：张煌言
朝代：明
体裁：七言律诗

沧江一卧已心灰，避地何人赋「七哀」？欲遣新愁悟后去，翻抬往恨醉中来。六桥归梦催衰柳，五月寒岩听「落梅」。拟学冥鸿差强意，回看玄发又徘徊。
感怀二首·其一
作者：张煌言
朝代：明

沧江一卧已心灰，避地何人赋「七哀？」欲遣新愁悟后去，翻抬往恨醉中来。六桥归梦催衰柳，五月寒岩听「落梅。」拟学冥鸿差强意，回看玄发又徘徊。
感怀二首·其二
作者：张煌言
朝代：明

浮名世上长蓬心，我自商歌独抱琴；流水非因钟子调，阳春只合郢人吟。乾坤大抵分王霸，治乱繇来半古今。转悔十年尘事拙，不如经济在山林。
感怀兼悼延平王
作者：张煌言
朝代：明

拟将威斗却居延，捧罢珠盘事渺然！龙斗几人开贝阙，鹤归何处问芝田！引弓候月争相贺，挂剑寒云转自怜。想到赤符重耀日，九原还起听钧天。
感怀步扇头韵
作者：张煌言
朝代：明

谁复高楼醉月笳，到来天半落青霞？葡萄宛马风尘暗，芦荻惊鸿雪影斜。山寺磬中吟桂子，江城笛里赋梅花。可怜燕赵多游侠，不及投金一浣纱。
感遇三首
作者：张煌言
朝代：明

自怜错节尚千盘，信是人间行路难！落拓何曾誇马骨，淹留岂为恋猪肝？交游乱后知谁在，故老閒来旁若看。多少雄心空对酒，能无清泪滴琅玕？相传霸越有神山，国破空留匹马还！赤堇纯钩难复铸，黄间劲弩似堪弯。此时始识通侯贵，何事翻令傲客閒？总是是非千古定，好将腐史手重删。片石谁能砥乱流，冠裳无计且依刘。未须名附青云显，祗觉心同白日留。避地幸存周甲子，论人漫著「晋春秋！」微躯虑向风尘老，后死终惭清惠侯！
感遇三首·其一
作者：张煌言
朝代：明

自怜错节尚千盘，信是人间行路难！落拓何曾誇马骨，淹留岂为恋猪肝？交游乱后知谁在，故老閒来旁若看。多少雄心空对酒，能无清泪滴琅玕？
感遇三首·其三
作者：张煌言
朝代：明
体裁：七言律诗

片石谁能砥乱流，冠裳无计且依刘。未须名附青云显，祗觉心同白日留。避地幸存周甲子，论人漫著「晋春秋」！微躯虑向风尘老，后死终惭清惠侯！
感遇三首·其三
作者：张煌言
朝代：明

片石谁能砥乱流，冠裳无计且依刘。未须名附青云显，祗觉心同白日留。避地幸存周甲子，论人漫著「晋春秋！」微躯虑向风尘老，后死终惭清惠侯！
感遇三首·其二
作者：张煌言
朝代：明

相传霸越有神山，国破空留匹马还！赤堇纯钩难复铸，黄间劲弩似堪弯。此时始识通侯贵，何事翻令傲客閒？总是是非千古定，好将腐史手重删。
戊子元旦，步张鲵渊太傅韵
作者：张煌言
朝代：明

椒花几度颂千春，惆怅瞻云祗远臣！海国尚留桑版旧，山家又见柳条新。三年啮雪双蓬鬓，万里乘风七尺身。赖有老成迟剑履，相看端笏对枫宸。
我师围漳郡，余过觇之，赋以志慨
作者：张煌言
朝代：明

溟南见说筑金台，长揖诸侯壁上来。地险分明形似米，天骄窃据势如嵬。愁登广武论刘项，倦向梁园逐马枚。却听雄风归楚望，聊当饮至一衔杯。
扶风
作者：张煌言
朝代：明

长为扶风惜羽翰，年来八翼梦中看。呼牛翻觉人情媚，歌凤深疑物论宽。末路勋名难自料，他乡亲故强为欢。祗应一曲高荆筑，唱彻「萧萧易水寒。」
扶风
作者：张煌言
朝代：明
体裁：七言律诗

长为扶风惜羽翰，年来八翼梦中看。呼牛翻觉人情媚，歌凤深疑物论宽。末路勋名难自料，他乡亲故强为欢。祗应一曲高荆筑，唱彻「萧萧易水寒」。
招赵友饮禅院
作者：张煌言
朝代：明

清酒今朝买百壶，拟邀佳客醉屠苏；玉山倒处人争看，可有连城一璧无？
拟别义阳王
作者：张煌言
朝代：明

紫橐玄戈事几秋，伤心忠孝竟何酬！投閒肯寄通侯庑，招隐空登学士舟。沧海拂来惟两袖，赤霄携去有双钩。月明倘下缑山鹤，准拟追陪伊洛游。
拟古三首
作者：张煌言
朝代：明

萧萧岩畔竹，亭亭涧底松。植根非不高，孤峭虑难容。骨肉缘枝叶，分飞类转蓬。非关恩义薄，根株良不同。越鸟栖南技，代马立朔风；藐焉长怆恻，道阻谁适从！晦明本如毂，日日相推移。寒暄亦如环，岁岁迭乘除。白云自西来，告我商秋期；林皋色惨淡，蛩声哀似思。昔也苦炎威，今含摇落悲；天气始肃杀，草木讵能违！百卉欻披靡，宁复艳阳时！岂识持晚节，独有凌霜枝；寄言桃李子，慎勿恃芳菲！百虫恒吟秋，百鸟恒吟夏；人生百岁间，炎凉倏代谢。常忧时命乖，荣名不相借；时命亦何尝，经纶贵权藉。所志岂显荣，担负容可卸；感此结中肠，揽衣起视夜。高天明月辉，烂熳繁星舍；愿言披微襟，幽怀得暂泻。
拟古三首·其一
作者：张煌言
朝代：明

萧萧岩畔竹，亭亭涧底松。植根非不高，孤峭虑难容。骨肉缘枝叶，分飞类转蓬。非关恩义薄，根株良不同。越鸟栖南技，代马立朔风；藐焉长怆恻，道阻谁适从！
拟古三首·其三
作者：张煌言
朝代：明

百虫恒吟秋，百鸟恒吟夏；人生百岁间，炎凉倏代谢。常忧时命乖，荣名不相借；时命亦何尝，经纶贵权藉。所志岂显荣，担负容可卸；感此结中肠，揽衣起视夜。高天明月辉，烂熳繁星舍；愿言披微襟，幽怀得暂泻。
拟古三首·其二
作者：张煌言
朝代：明

晦明本如毂，日日相推移。寒暄亦如环，岁岁迭乘除。白云自西来，告我商秋期；林皋色惨淡，蛩声哀似思。昔也苦炎威，今含摇落悲；天气始肃杀，草木讵能违！百卉欻披靡，宁复艳阳时！岂识持晚节，独有凌霜枝；寄言桃李子，慎勿恃芳菲！
拟答内人狱中有寄
作者：张煌言
朝代：明

盛年不惜别，客久始怀惭。我非蓬蒿人，江湖遂屡淹；况复避豺虎，谁能解征衫！孤雁自西来，仿佛堕书函；书中寄珍重，书外泪重缄。恍中秀，吞声写素缣；卿今陷虎穴，双鱼何从探！珊珊魂魄来，关河谅非谙。棘林魑，骨肉各生嫌；徲子亦囊头，狼狈形影兼。忆我初行役，兵戈未戒严；驱驰悲九折，辗转岁华添。白云空缭绕，长此伤乌衔；水鸥虽忘机，安得比鹣鹣！名教自束躬，柔情非所耽；怜卿持门户，鼎俎心已甘！丰狱有埋剑，紫气若烟炎。莫邪独掩抑，干将惨不铦。神物庶终合，造化焉能歼！生当挽鹿车，死当驾云骖。
挽冯跻仲侍御
作者：张煌言
朝代：明

一夜烽烟五丈原，文星早共将星昏。埋肝尚拟扶宗社，洒血何辞溅庙门！同穴先悲梁上燕，覆巢早泣峡中猿。只今大树还零落，异域谁招冯母魂。
挽华吉甫明经
作者：张煌言
朝代：明

鱼檄才传身已危，英魂烈骨任披离！「华夷」两字书生辨，节义千秋史氏知。逝去玉楼堪作赋，投来铁匣尚留诗。更闻锻鍊神偏壮，慷慨如歌「易水」辞。
挽大宗伯吴峦徲先生
作者：张煌言
朝代：明

冰棱玉尺倚容台，一片孤忠天地哀。俨尔须眉留四皓，黯然慧孛入三台。引年难遂悬车去，逐日徒悲化杖回！深负先生归骨望，吴江枫冷鹤还来。一掌河山亦践蹂，老臣霜雪正盈头。掀髯犹抱沧桑恨，扼吭甘从孤竹游？自是泽宫堪荐俎，岂无夜壑可藏舟！趋朝当日称先达，惆怅生刍何处投！
挽大宗伯吴峦徲先生·其一
作者：张煌言
朝代：明

冰棱玉尺倚容台，一片孤忠天地哀。俨尔须眉留四皓，黯然慧孛入三台。引年难遂悬车去，逐日徒悲化杖回！深负先生归骨望，吴江枫冷鹤还来。
挽大宗伯吴峦徲先生·其二
作者：张煌言
朝代：明

一掌河山亦践蹂，老臣霜雪正盈头。掀髯犹抱沧桑恨，扼吭甘从孤竹游？自是泽宫堪荐俎，岂无夜壑可藏舟！趋朝当日称先达，惆怅生刍何处投！
挽安洋将军刘胤之
作者：张煌言
朝代：明

羽声落日泣兵残，斗大孤城独据难；虎体拚随朝露尽，龙精空向暮云寒。数奇偏少封侯骨，力竭惟余报主肝。岁岁芳洲腥草绿，飞燐犹绕旧登坛。
挽张鲵渊相公
作者：张煌言
朝代：明

一身真可系危安，垂死威仪尚汉官；魂返黄垆应化碧，颜留青史即还丹。千秋共惜遗金鉴，十载何惭戴铁冠。也识公归箕尾上，定依日月倍芒寒。纱笼姓氏迥无瑕，晚节何如五柳家。欲报君恩余白发，祗留相业在黄麻。楼空燕子从风坠，门冷龙孙带两斜。一自墨胎歌断后，华亭鹤唳更堪嗟！
挽张鲵渊相公·其一
作者：张煌言
朝代：明

一身真可系危安，垂死威仪尚汉官；魂返黄垆应化碧，颜留青史即还丹。千秋共惜遗金鉴，十载何惭戴铁冠。也识公归箕尾上，定依日月倍芒寒。
挽张鲵渊相公·其二
作者：张煌言
朝代：明

纱笼姓氏迥无瑕，晚节何如五柳家。欲报君恩余白发，祗留相业在黄麻。楼空燕子从风坠，门冷龙孙带两斜。一自墨胎歌断后，华亭鹤唳更堪嗟！
挽朱闻玄少宰
作者：张煌言
朝代：明

风流名节总相兼，冰鉴高从北斗瞻。老去汉臣犹避莽，归来陶令本名潜。一官直与夔龙并，七尺甘随豺虎歼！试向星辰还听履，炎轮应为返西崦。极目烽烟点鬓毛，间关已识两难逃；黍离社稷无薪胆，草昧朝廷有节旄。自许孤忠遗海岸，人悲启事失山涛！临风不尽招魂赋，那忍重看旧佩刀！
挽朱闻玄少宰·其一
作者：张煌言
朝代：明

风流名节总相兼，冰鉴高从北斗瞻。老去汉臣犹避莽，归来陶令本名潜。一官直与夔龙并，七尺甘随豺虎歼！试向星辰还听履，炎轮应为返西崦。
挽朱闻玄少宰·其二
作者：张煌言
朝代：明

极目烽烟点鬓毛，间关已识两难逃；黍离社稷无薪胆，草昧朝廷有节旄。自许孤忠遗海岸，人悲启事失山涛！临风不尽招魂赋，那忍重看旧佩刀！
挽杨玄石侍御
作者：张煌言
朝代：明

避莽争誇汉两龚，逋臣浩气正如虹。何期士雅鞭先著，转觉宾王檄未工。华表应归千载鹤，夜台谁避五花骢！独怜江左风流尽，禾黍依然满故宫！
挽杨瑶仲广文
作者：张煌言
朝代：明

泽国繇来已坠天，敢云补缺有青毡。欲逃东海波难挽，纵饿西山蕨亦膻。屋上几时曾集鵩，堂前从此不升鳣。相遭犹记言珍重，岂意归吟「薤露」篇！
挽王完勋侍御
作者：张煌言
朝代：明
体裁：七言律诗

忆君被褐草间来，慷慨论兵未易才。薄海谁堪师昼邑，下江应许画云台。星沈汉垒贪狼耀，风竞胡营战马哀。伏剑犹闻歌「正气」，心悬陵母亦悲哉！
挽王完勋侍御
作者：张煌言
朝代：明

忆君被褐草间来，慷慨论兵未易才。薄海谁堪师昼邑，下江应许画云台。星沈汉垒贪狼耀，风竞胡营战马哀。伏剑犹闻歌「正气，」心悬陵母亦悲哉！
挽董天鉴孝廉
作者：张煌言
朝代：明

三策天人罢董山，谁怜日驭已西倾！游从麋鹿身将隐，谶应龙蛇意未平。晋代犹留靖节谥，汉家原重孝廉名。即看墓石封题处，尚有贤书是「大明。」入洛衣冠江左余，逋臣肯复待公车！风云早冷三鳣兆，日月长悬五马居。结客黄金良不易，修文白玉竟何如！茂陵今日皆禾黍，遗草空留封禅书。
挽董天鉴孝廉·其一
作者：张煌言
朝代：明

三策天人罢董山，谁怜日驭已西倾！游从麋鹿身将隐，谶应龙蛇意未平。晋代犹留靖节谥，汉家原重孝廉名。即看墓石封题处，尚有贤书是「大明。」
挽董天鉴孝廉·其一
作者：张煌言
朝代：明
体裁：七言律诗

三策天人罢董山，谁怜日驭已西倾！游从麋鹿身将隐，谶应龙蛇意未平。晋代犹留靖节谥，汉家原重孝廉名。即看墓石封题处，尚有贤书是「大明」。
挽董天鉴孝廉·其二
作者：张煌言
朝代：明

入洛衣冠江左余，逋臣肯复待公车！风云早冷三鳣兆，日月长悬五马居。结客黄金良不易，修文白玉竟何如！茂陵今日皆禾黍，遗草空留封禅书。
挽董若思明经
作者：张煌言
朝代：明

昨夜贪狼照越军，早嗟玉折与兰焚。孤臣错拟清河客，力士空求沧海君！函谷丸泥封未得，丰城剑气杳难分。悲歌不独为姻娅，雁影遥天奈失群！
新安溪行
作者：张煌言
朝代：明

曲曲溪流面面山，青峰千折水千湾；山亭拥雾遥疑塔，水碓舂云巧作关。越榜下滩双桨疾，吴盐到界一帆閒。却看两岸枫林晚，似送离愁照客颜！
新河口雨泊二首
作者：张煌言
朝代：明

一水真衣带，金行报几签。回飙何震荡，飞沫更廉纤。啮岸潮声壮，胶舟风势严。丛祠堪蔽雨，分旅向山尖。四时冬不用，况乃问舟程。自与泅人伍，还令飓母轻。枯槎粘水骨，虚枕挂鱼睛。珍重阳侯意，毋劳费送迎！
新河口雨泊二首·其一
作者：张煌言
朝代：明

一水真衣带，金行报几签。回飙何震荡，飞沫更廉纤。啮岸潮声壮，胶舟风势严。丛祠堪蔽雨，分旅向山尖。
新河口雨泊二首·其二
作者：张煌言
朝代：明

四时冬不用，况乃问舟程。自与泅人伍，还令飓母轻。枯槎粘水骨，虚枕挂鱼睛。珍重阳侯意，毋劳费送迎！
新秋鼓浪屿纳凉，分得「簪」字
作者：张煌言
朝代：明

孤屿苍凉沁客心，偏宜散发坐长林。山川战后形容改，草木秋来情性深。影乱鞦韆知坠叶，声飘络纬似鸣琴。披襟已在芳洲上，尘俗何能解盍簪！
旅愁
作者：张煌言
朝代：明

故园花候已辛夷，梦自惺忪涕自洟；雁去燕来相笑语，何年客子是归期？
春到
作者：张煌言
朝代：明

春到何关乡国情，无言芳草自分明。一经作客流离久，几度逢人妩媚生。雄剑携来空顾影，祥琴弹罢不成声。閒身总绝浮云意，特为须眉未放行。
春岛雾雨，次壁间旧韵
作者：张煌言
朝代：明

轻寒三月恰春阴，苍雾青岚苦滞淫。客至梅花初满瓮，官贫柏子尚充鬵。樱桃红晕枝枝玉，杨柳黄疏树树金。笑语东风何恶薄，独迟芳信到于今？
春心
作者：张煌言
朝代：明

沧江岁月深，老去惜春心。花到辛夷候，人归杜宇音。閒眠迟独醒，繁恨寄孤吟。天骨原萧散，能消许事侵！
春晚
作者：张煌言
朝代：明

芳洲春晚遍蘼芜，一抹烟光挂绿图。好鸟弄晴声剧腻，野花吹暖气流苏。中年豪举还多少，来日往游定有无！可惜艳阳閒谢却，祇应吾道在江湖。
春暮，张鲵渊相国招赏玉楼春，向晚更酌，漫赋
作者：张煌言
朝代：明

曲江花事已阑珊，春富名园色可餐；香韵乍经羞后见，风流恰向醉中看。不妨艳质偏丛绿，却羡芳心自渥丹。小雨疏窗遥望断，轻绡低护绛云团。看花相对数花筹，绮谷偏宜清夜游；欲比酒容来叶底，频疑灯影上枝头。妆残莲粉精神别，梦入梨云颜色浮。暮霭迷离浑一片，湘帘挂处隐朱楼。
春暮，张鲵渊相国招赏玉楼春，向晚更酌，漫赋·其一
作者：张煌言
朝代：明

曲江花事已阑珊，春富名园色可餐；香韵乍经羞后见，风流恰向醉中看。不妨艳质偏丛绿，却羡芳心自渥丹。小雨疏窗遥望断，轻绡低护绛云团。
春暮，张鲵渊相国招赏玉楼春，向晚更酌，漫赋·其二
作者：张煌言
朝代：明

看花相对数花筹，绮谷偏宜清夜游；欲比酒容来叶底，频疑灯影上枝头。妆残莲粉精神别，梦入梨云颜色浮。暮霭迷离浑一片，湘帘挂处隐朱楼。
春暮，怅然有作
作者：张煌言
朝代：明

萧条春事又今年，岛树江蓠最可怜！悲至泪因孤燕下，閒来魂在杜鹃前。雄图谁复能窥足，雌节何如且息肩！记得古人曾化杖，邓林孤影亦参天。
春江花月夜，值微雨
作者：张煌言
朝代：明

春光何处不迷离，江月江花带雨时。玉晕浮波千万里，檀痕浸水两三枝。人行濠濮清辉湿，天入沧浪翠霭奇。若使扁舟乘夜去，暗香疏影更相宜。
春雨望茅舍炊烟
作者：张煌言
朝代：明

江村烟雨复何如，野外人家云外居。松爨苍寒春杜曲，茅檐清迥古秦余。水云半入渔樵宅，烟火堪传风俗书。最爱阴晴刚社日，衔泥小燕傍精庐。
显甥奔至
作者：张煌言
朝代：明

初闻购孺子，何幸脱芦中！执手哀吾姊，囊头并若翁。死生尽一别，忠孝已双穷！凄绝青山外，鹃啼血倍红。
晚泊漫成回文
作者：张煌言
朝代：明

寒潮晚落半江空，烧带群山乱映红；残角霜声愁雁断，难将送挂一帆风。
暑夜独坐
作者：张煌言
朝代：明

炎熇如酷吏，入夜气犹蒸。晞发凉初透，撚须兴欲乘。风斜穿密牖，月午漏疏藤。四壁虫声咽，谁堪一语冰！
暑雨同诸子限韵，仍禁「江窗」二字
作者：张煌言
朝代：明

火云蒸雨势难降，斜倚绳床听石淙。愁满风尘侵鄂被，梦回烟树绕吴艭。萧条莫怪壶堪碎，锈涩历怜剑自双。客路幸逢好友在，且须乘兴倒春缸。几年辛苦拥油幢，留得閒身鼎漫扛。风雨似为驱热至，衣冠终不受魔降。沽来浊酒卮如斗，赋就新诗笔若杠。最忆鉴湖晚霁后，采莲人尽唱吴腔。
暑雨同诸子限韵，仍禁「江窗」二字·其一
作者：张煌言
朝代：明

火云蒸雨势难降，斜倚绳床听石淙。愁满风尘侵鄂被，梦回烟树绕吴艭。萧条莫怪壶堪碎，锈涩历怜剑自双。客路幸逢好友在，且须乘兴倒春缸。
暑雨同诸子限韵，仍禁「江窗」二字·其二
作者：张煌言
朝代：明

几年辛苦拥油幢，留得閒身鼎漫扛。风雨似为驱热至，衣冠终不受魔降。沽来浊酒卮如斗，赋就新诗笔若杠。最忆鉴湖晚霁后，采莲人尽唱吴腔。
暑雨舟中遣闷，分得「柴」字
作者：张煌言
朝代：明

扁舟蒸暑闷难排，况复霉霖气欲埋。岂意薰风能解愠，乍来好雨足开怀。炎云向晚多于岫，病骨兼愁渐似柴。忽忆采莲人已去，荷香十里趁芒鞋。
月夜重登普陀山二首
作者：张煌言
朝代：明

孤情深一往，初夜扪云峰；古色空山树，玄音暮海钟。衣痕盛月淡，香迹踏花重。渐觉浮生冗，何劳来去踪！海岸真孤绝，青青三两峰；月圆清梵塔，潮上翠微钟。鹤梦来何处？龙吟隔几重！迎门有镫火，僧话旧时踪。
月夜重登普陀山二首·其一
作者：张煌言
朝代：明

孤情深一往，初夜扪云峰；古色空山树，玄音暮海钟。衣痕盛月淡，香迹踏花重。渐觉浮生冗，何劳来去踪！
月夜重登普陀山二首·其二
作者：张煌言
朝代：明

海岸真孤绝，青青三两峰；月圆清梵塔，潮上翠微钟。鹤梦来何处？龙吟隔几重！迎门有镫火，僧话旧时踪。
月夜，同陈文生过黄粹伯留酌
作者：张煌言
朝代：明

为妒秋容爱晚行，明河如练月初更。当关忽报双筇过，入座先惊一榻横。此夜冰壶堪濯魄，谁家纨扇独关情！风流笑杀黄山谷，厨传居然阮步兵。
有所思二首
作者：张煌言
朝代：明

尧封禹贡几沧桑，海外何当有大荒！衔烛地惟留野鹿，采香人亦类文狼。空将汉法颁司隶，独少周原纪职方。寄语居夷诸将帅，秋风万里待归航！天星岁岁在余皇，一去延津剑渺茫；最误文皮包甲冑，漫誇卉服奉冠裳！望乡台上分羹冷，建业城边遗镞黄。闽峤祗今皆蔓草，不知三矢有谁囊！
有所思二首·其一
作者：张煌言
朝代：明

尧封禹贡几沧桑，海外何当有大荒！衔烛地惟留野鹿，采香人亦类文狼。空将汉法颁司隶，独少周原纪职方。寄语居夷诸将帅，秋风万里待归航！
有所思二首·其二
作者：张煌言
朝代：明

天星岁岁在余皇，一去延津剑渺茫；最误文皮包甲冑，漫誇卉服奉冠裳！望乡台上分羹冷，建业城边遗镞黄。闽峤祗今皆蔓草，不知三矢有谁囊！
朝议以诸勋镇积苦行间，宣敕慰劳；余益不胜疏逖之感
作者：张煌言
朝代：明

中朝新复下追锋，为问神州息战烽。汉将自骄黄石法，胡人尚畏紫泥封。但留大义垂千古，敢望虚名到九重！稍待銮回扫境后，五湖烟雨尽从容。
朱伯迁将避地小溪索诗，口佔授之
作者：张煌言
朝代：明

贺监抽簪去，君恩赐鉴湖。至今高尚宅，犹在四明无？此地能真隐，斯人亦不孤。所愁溪鸟笑，閒杀辋川图。
杂感三首
作者：张煌言
朝代：明

越国年年教习流，朱旗玄甲总沈浮；岁星不识今何在，依旧欃枪挂斗牛！即看江鸟尽流离，精卫何从借一枝；最恨蹛林秋祭后，天骄犹自灼羊脾。平陵畴昔富梧桐，闻说樵苏树已童；华表亦含千载恨，空传鹤梦到江东。
杂感三首·其一
作者：张煌言
朝代：明

越国年年教习流，朱旗玄甲总沈浮；岁星不识今何在，依旧欃枪挂斗牛！
杂感三首·其三
作者：张煌言
朝代：明

平陵畴昔富梧桐，闻说樵苏树已童；华表亦含千载恨，空传鹤梦到江东。
杂感三首·其二
作者：张煌言
朝代：明

即看江鸟尽流离，精卫何从借一枝；最恨蹛林秋祭后，天骄犹自灼羊脾。
杨芳生以徐闇公高弟浮海来晤于东瓯，爰赠一章
作者：张煌言
朝代：明

杨生美髯白接䍦，来自云间映少微。自言年少曾问奇，南州高士则我师。南州迢迢不可极，且去杖藜看山色。永嘉山水称妙绝，君独掉头嗔耳食！既疑雁宕搆虹桥，复怪龙湫剪鲛绡。著屐扶筇何太苦，丹崖翠嶂枉相招！古人相马惟相骨，君今看山但看笏。想君胸中自有五城十二楼，安用崿舞峦飞之突兀！杨生能酒复能棋，酒亦不辨贤圣、棋亦不辨雄雌；左手一枰、右手一卮，掀髯大噱誇兵机。兵机无过古遁甲，君已稍稍知涉猎；愿君持此觅封侯，男儿岂肯长弹铗！君家子云太糊涂，那晓舂陵赤伏符；今君不向玄亭老，差胜当年莽大夫。
林中漫兴
作者：张煌言
朝代：明

幽栖得名理，双屐转从容。渴涧扪龙乳，荒蹊采鹿茸。振衣空翠袭，拥树蔚蓝封。不识鸿濛外，苍岚更几重？选胜非吾意，长林一送穷。天供青玉案，人坐碧纱笼。道貌癯人似，机心海鹤空。独嫌遗世晚，所以逊庞公。
林中漫兴·其一
作者：张煌言
朝代：明

幽栖得名理，双屐转从容。渴涧扪龙乳，荒蹊采鹿茸。振衣空翠袭，拥树蔚蓝封。不识鸿濛外，苍岚更几重？
林中漫兴·其二
作者：张煌言
朝代：明

选胜非吾意，长林一送穷。天供青玉案，人坐碧纱笼。道貌癯人似，机心海鹤空。独嫌遗世晚，所以逊庞公。
枞阳谣二首
作者：张煌言
朝代：明

八尺风帆百丈牵，枞阳湖里去如烟；江南米价秋来长，喜杀桐艚卖稻船。沿湖下网荡湖船，网内纤鳞锦样鲜；灯火湖边儿女笑，鱼秧种得不须田。
枞阳谣二首·其一
作者：张煌言
朝代：明

八尺风帆百丈牵，枞阳湖里去如烟；江南米价秋来长，喜杀桐艚卖稻船。
枞阳谣二首·其二
作者：张煌言
朝代：明

沿湖下网荡湖船，网内纤鳞锦样鲜；灯火湖边儿女笑，鱼秧种得不须田。
枯鱼过河泣
作者：张煌言
朝代：明

枯鱼过河泣，道上阳侯揖；此方介族难与立。
柳梢青
作者：张煌言
朝代：明

无数江山，何人断送，雨暗烟蛮；故国莺花、旧家燕子，一样阑珊。此身原是天顽，梦魂到处也间关。白发镜中、青萍匣里，和泪相看。
柳梢青
作者：张煌言
朝代：明
体裁：词

锦样山河，何人坏了？雨瘴烟峦。故苑莺花，归家燕子，一例阑珊。
此身付与天顽，休更问、秦关汉关。白发镜中，青萍匣里，和泪相看。
梅花，和中峰大师韵四首
作者：张煌言
朝代：明

间从寂寞露精神，绝世风流换玉真；梦入梨花浑一色，看来松雪成三人。等閒标格成凡种，多少芳菲步后尘。最是枝头元腊破，莺声还报上林春。自是天工巧入神，不将醋醋混真真。开从岭外谁为主，折与江南第几人？铁骨珊珊疑有韵，玉鳞寂寂迥无尘。醉余好弄柯亭竹，吹彻扬州万树春。野鹤仙恣别有神，仙昭端的礼群真。已开香国堪称圣，若贮瑶台便可人。淡月模糊檀作晕，清霜窈窕玉生尘。相探莫漫轻攀折，元赏应浇竹叶春。一泓秋水剪瞳神，绀发纁须看逼真；冰雪聪明林下客，烟霞色相画中人。骚魂取次宜呵冻，道貌由来欲辟尘。却笑化工难免俗，半留绮语到阳春。
梅花，和中峰大师韵四首·其一
作者：张煌言
朝代：明

间从寂寞露精神，绝世风流换玉真；梦入梨花浑一色，看来松雪成三人。等閒标格成凡种，多少芳菲步后尘。最是枝头元腊破，莺声还报上林春。
梅花，和中峰大师韵四首·其三
作者：张煌言
朝代：明

野鹤仙恣别有神，仙昭端的礼群真。已开香国堪称圣，若贮瑶台便可人。淡月模糊檀作晕，清霜窈窕玉生尘。相探莫漫轻攀折，元赏应浇竹叶春。
梅花，和中峰大师韵四首·其二
作者：张煌言
朝代：明

自是天工巧入神，不将醋醋混真真。开从岭外谁为主，折与江南第几人？铁骨珊珊疑有韵，玉鳞寂寂迥无尘。醉余好弄柯亭竹，吹彻扬州万树春。
梅花，和中峰大师韵四首·其四
作者：张煌言
朝代：明

一泓秋水剪瞳神，绀发纁须看逼真；冰雪聪明林下客，烟霞色相画中人。骚魂取次宜呵冻，道貌由来欲辟尘。却笑化工难免俗，半留绮语到阳春。
梦中得句云：『集候秋虫偏解语，失途老骥亦长鸣』；似有感，起而成之
作者：张煌言
朝代：明

一枕新凉梦自成，诗魔偏向睡魔生；从来物态蜉蝣似，未必人情蝴蝶轻。集候秋虫偏解语，失途老骥亦长鸣。世间何限荣枯迹，底事通人眼剧明？
梦内
作者：张煌言
朝代：明

到处青山足住家，无端归梦绕天涯。中宵细语蘋蘩节，满地离愁芦荻花。约略刀环窥月影，分明砧杵唤霜华。蘧然一枕成何事，乱逐秋风向若耶？
楼船灯火
作者：张煌言
朝代：明

澄江春色夜犹明，云汉微茫星斗横。银蒜万条垂甲帐，火珠千结挂霓旌。烛龙敕水张鬐出，彩鹢凝烟衔尾行。何处香尘空杂遝，却教灯市满蓬瀛。
次韵酬林荔堂
作者：张煌言
朝代：明

日日天南望五云，家亡国破友朋分！廿年血泪枯崖岛，三度孤师哭宋文。力竭臣靡难复夏，声哀望帝痛思君。西台幸有同心侣，愧杀投繻终子军！
步答万静斋留别韵，兼以劝驾
作者：张煌言
朝代：明

经旬客邸正相寻，君去应嗟径草深。帝子偏安犹半壁，王孙尽报只千金。梁鸿自是难分手，范蠡何堪有隐心！好向属车勤献策，楚材莫作楚骚吟！
步韵别朱子成
作者：张煌言
朝代：明

如烟芳草色还飞，有客乘槎欲赋归。拂袖曾经罢醴未？鸣桡偏为弄涛非。苍茫越剑龙文暗，惨淡燕台骏价稀。若到会稽应大笑，朱君那得老凫矶！
步韵和曹云霖「浯岛秋怀」二首
作者：张煌言
朝代：明

荒烟残烧越王台，忆昔雄图今倍哀。丹叶三秋何事老，翠华六诏几时回？才从鹭岛怀人远，忽得鱼书对客开。诗律迩来知渐细，高吟低唱且徘徊。天长地阔总伤秋，闽峤寒云路更悠。戴汉节旄空自脱，沼吴薪胆向谁谋！百年形胜留天堑，一望风烟达帝沟。堪笑鱼龙还寂寂，祗应陵树锁江流。
步韵和曹云霖「浯岛秋怀」二首·其一
作者：张煌言
朝代：明

荒烟残烧越王台，忆昔雄图今倍哀。丹叶三秋何事老，翠华六诏几时回？才从鹭岛怀人远，忽得鱼书对客开。诗律迩来知渐细，高吟低唱且徘徊。
步韵和曹云霖「浯岛秋怀」二首·其二
作者：张煌言
朝代：明

天长地阔总伤秋，闽峤寒云路更悠。戴汉节旄空自脱，沼吴薪胆向谁谋！百年形胜留天堑，一望风烟达帝沟。堪笑鱼龙还寂寂，祗应陵树锁江流。
步韵和曹云霖「浯岛秋怀」二首岁暮得蒋驭鸿信，兼见其新制「寄赠」二首·其一
作者：张煌言
朝代：明
体裁：七言律诗

海峤玄云入岁除，远从苕水下双鱼。少微惨淡愁无奈，中散萧疏调有余。仙舄不妨神武外，法冠何似惠文初！鉴湖珠树今何在？黄鹤摩天未卜居。
步韵答徐闇公
作者：张煌言
朝代：明

穷途长日更难消，剩有图书伴寂寥；伯业徒看秦望气，客愁似潟广陵潮。共歌丛桂山中发，谁识焦桐爨下烧？潦倒未应犹倔强，文人久已学承蜩。
步韵答沈东生
作者：张煌言
朝代：明

木落江皋阊阖风，翩然尺鲤下娄东。已知种菊惟陶令，谁复围棋似谢公！三泖霜深丹叶老，双锋星散紫霓同。书邮却问逃虚客，诗律何如在剡中！
武林狱中作三首
作者：张煌言
朝代：明

洒血今何地，红殷罟汉冠。云台图画杳，雪窖梦魂宽。岂望黄羊乳，无劳白鹿餐。广陵有绝操，琴碎不堪弹！曾闻古侠士，相送白衣冠。生死关原重，兴亡案肯宽！空思供橐膳，谁识报壶餐！羞杀无鱼铗，从今莫浪弹！文山不柴市，故里一黄冠；此意谁非屈，何人可自宽？羽微谁石饮，舌在任刀餐。今古纲常事，因吾好细弹。
武林狱中作三首·其一
作者：张煌言
朝代：明

洒血今何地，红殷罟汉冠。云台图画杳，雪窖梦魂宽。岂望黄羊乳，无劳白鹿餐。广陵有绝操，琴碎不堪弹！
武林狱中作三首·其三
作者：张煌言
朝代：明

文山不柴市，故里一黄冠；此意谁非屈，何人可自宽？羽微谁石饮，舌在任刀餐。今古纲常事，因吾好细弹。
武林狱中作三首·其二
作者：张煌言
朝代：明

曾闻古侠士，相送白衣冠。生死关原重，兴亡案肯宽！空思供橐膳，谁识报壶餐！羞杀无鱼铗，从今莫浪弹！
武林狱中作又一首
作者：张煌言
朝代：明

乾坤竟如此，刺眼尽猴冠。射昴天方醉，骑箕地较宽。难中惭馆谷，梦里忆堂餐。一笑甘兵解，何曾有泪弹！
江上闻笛
作者：张煌言
朝代：明

江涛日夜堆云屋，有酒难向江濑漉。忽闻笛韵横江来，金山数峰爱青簇。笛声不似水声幽，声惨潮生响飞瀑；月痕淡洗天为空，一曲潇湘醒倦目。亦有羁人青雀舫，稳载客愁二千斛；起舞鸲鹆江影底，四顾茫苍复恸哭。独汲江心水一盂，活火烹来涤烦燠；余情袅袅笛转清，拍手长吟和孤竹。歌者有意吹无心，嘈然那分竹与肉。嗟嗟江上听笛人，独抱琵琶就人宿。知音若我世所稀，邻舟逋客眠初熟。
沈彤庵阁学舣舟南日山，遭风失维，不知所之；虽存亡未卜，余犹望其来归也
作者：张煌言
朝代：明

昨夜惊涛势转雄，孤帆何处御长风？沃焦不信胶舟解，博望初疑银汉通。欲问冯夷愁莫应，倘成精卫恨何穷！袖归当有支机石，岂遂骑鲸向碧空？
沙关感怀
作者：张煌言
朝代：明

瓢泊终何济，萧然一抚襟。呼童删白发，结客鍊黄金。击水垂天翅，依风缩地心。得閒聊把卷，非敢学书淫！
泊马蹄岙戏成
作者：张煌言
朝代：明

问马蹄，春风陌上走铜鞮；误被秦皇驱入海，玉勒金鞍不敢嘶。龙媒自是波间种，何用天闲锦障泥！笑马蹄，骨亦千金志千里；追风逐电何处来，却与鲸鲵斗江水。安得飞腾去渥洼，依然负图献天子！
泊马蹄岙戏成·其一
作者：张煌言
朝代：明

问马蹄，春风陌上走铜鞮；误被秦皇驱入海，玉勒金鞍不敢嘶。龙媒自是波间种，何用天闲锦障泥！
泊马蹄岙戏成·其二
作者：张煌言
朝代：明

笑马蹄，骨亦千金志千里；追风逐电何处来，却与鲸鲵斗江水。安得飞腾去渥洼，依然负图献天子！
海上二首
作者：张煌言
朝代：明

仗剑浮身几度秋，关河遍誓客孤舟。一尊酒尽千山晓，七字诗成华谷讴。浩气填胸星月冷，壮怀裂发鬼神愁。龙池一日风云会，汉代衣冠旧是刘。屈指蒙尘近十秋，每怀若作济川舟。公卿宁忆朝元暮，士庶空余思汉讴。报越有君谁共难，椎秦无力独胜愁。螭龙岂是池中物，文叔当年自谓刘。
海上二首·其一
作者：张煌言
朝代：明

仗剑浮身几度秋，关河遍誓客孤舟。一尊酒尽千山晓，七字诗成华谷讴。浩气填胸星月冷，壮怀裂发鬼神愁。龙池一日风云会，汉代衣冠旧是刘。
海上二首·其二
作者：张煌言
朝代：明

屈指蒙尘近十秋，每怀若作济川舟。公卿宁忆朝元暮，士庶空余思汉讴。报越有君谁共难，椎秦无力独胜愁。螭龙岂是池中物，文叔当年自谓刘。
海上观灯，限「十五删」、「十五咸」二韵
作者：张煌言
朝代：明

岛屿微茫午夜閒，鱼龙漫衍出尘寰。兰缸射水翻星汉，莲幕传烽破玉山。香拥虹桥千里外，芒寒蜃市九霄间。遥怜歌舞长安地，银钥今霄自不关。极目沧波明镜函，火珠独见烛龙衔。鲛人夜贡珊瑚树，云母春开锦绣帆。金谷未须誇富贵，瑶池应不隔仙凡。自来三五传柑胜，莫惜霞觞付酒监！
海上观灯，限「十五删」、「十五咸」二韵·其一
作者：张煌言
朝代：明

岛屿微茫午夜閒，鱼龙漫衍出尘寰。兰缸射水翻星汉，莲幕传烽破玉山。香拥虹桥千里外，芒寒蜃市九霄间。遥怜歌舞长安地，银钥今霄自不关。
海上观灯，限「十五删」、「十五咸」二韵·其二
作者：张煌言
朝代：明

极目沧波明镜函，火珠独见烛龙衔。鲛人夜贡珊瑚树，云母春开锦绣帆。金谷未须誇富贵，瑶池应不隔仙凡。自来三五传柑胜，莫惜霞觞付酒监！
海月
作者：张煌言
朝代：明

海峤看明月，苍茫练影多；不知乡国夜，皓魄复如何？
海滨居民闻予生还，咸为手额；且以壶浆相饷。余自惭无似，何以得此于舆情也
作者：张煌言
朝代：明

虚名浪说逐群雄，垂翅何心得楚弓。每把金鱼羞父老，岂应竹马笑儿童！衣冠不改秦时俗，鸡黍相遗晋代风。正觉渔樵多厚道，不将白眼看途穷。
清明感怀
作者：张煌言
朝代：明

江天小雨恰清明，杜宇声中故国情。传蜡祗成前代事，藏烟何意异时名！蓬蒿三径荒应废，松柏千年黯自惊。狸首只今伤暴露，一杯空拟醉佳城。
清秋忆从弟嘉言
作者：张煌言
朝代：明

秋声萧瑟到空山，怅望惊鸿去不还！离别紫荆生死际，平安黄犬有无间。寒蚩织月思千缕，孤鹤巢云影半关。多少长林摇落态，独怜愁绪未能删！
清音
作者：张煌言
朝代：明

倚杖绿天中，清音自不穷：莺枝传古调，蝉叶散玄风；谷响丁丁发，溪声曲曲通。由来尘梦断，遮莫是心空。
游小岙草庵
作者：张煌言
朝代：明

春郊弥望尽苍烟，选胜还探「小有天。」笋乱新篁饶玉版，花迷野菜似金钿。客来渐与山麋狎，僧去惟留海鹤眠。堪笑阮生几两屐，桃源总在万峰前。
游小岙草庵
作者：张煌言
朝代：明
体裁：七言律诗

春郊弥望尽苍烟，选胜还探「小有天」。笋乱新篁饶玉版，花迷野菜似金钿。客来渐与山麋狎，僧去惟留海鹤眠。堪笑阮生几两屐，桃源总在万峰前。
游芥瓶庵，赠希闻上人
作者：张煌言
朝代：明

斫入云根便卧云，禅师真可鹤为群。数竿渐觉龙孙长，一径斜从鸟道分。山似骨余原太古，僧无肉相即斯文。胆瓶印处应如许，我亦来参未得闻。
游龙教寺
作者：张煌言
朝代：明

云林次第望中收，碧涧清泉曲曲流。山势有情留古寺，海潮无意到孤洲。素冠却许黄冠伍，芳草浑同衰草愁。自觉行踪犹廓落，五湖烟雨钓鱼舟。
湖心亭书壁
作者：张煌言
朝代：明

风吹野火火不灭，老鸮夜啼山鬼泣；菰蒲秋晚闇汀洲，断树残枝不堪折。苏公堤上衰草黄，愁云惨淡锁垂杨；家家夜雨鸣砧杵，处处秋声欲断肠。空有好花簪不得，万条弱柳垂金色；红尘埋杀合欢枝，春风自解同心结。翡翠堂前明玉珰，佳人云散泣莲芳；至今惟有湖心月，犹自娟娟上粉墙。
溪行二首
作者：张煌言
朝代：明

扶筇到处见山晴，峰色溪光次第迎；满径莓苔人语静，画眉宛转两三声。小立寒林意独醒，清泉石窦自泠泠；拨云更望前溪去，树底飞来一片青。
溪行二首·其一
作者：张煌言
朝代：明

扶筇到处见山晴，峰色溪光次第迎；满径莓苔人语静，画眉宛转两三声。
溪行二首·其二
作者：张煌言
朝代：明

小立寒林意独醒，清泉石窦自泠泠；拨云更望前溪去，树底飞来一片青。
满江红·屈指兴亡
作者：张煌言
朝代：明

屈指兴亡，恨南北、黄图消歇。便几个、孤忠大义，冰清玉烈。赵信城边羌笛雨，李陵台上胡笳月。惨模糊、吹出玉关情，声凄切。汉宫露，梁园雪。双龙逝，一鸿灭。剩逋臣怒击，唾壶皆缺。豪杰气吞白凤髓，高怀眦饮黄羊血。试排云、待把捧日心，诉金阙。
满江红·步岳忠武王韵
作者：张煌言
朝代：明

屈指兴亡，恨南北，皇图销歇！更几个，孤忠大义，冰清玉烈？赵信城边羌笛雨，李陵台畔胡笳月；惨模糊，吹出玉关情，声凄切。汉苑露，梁园雪；双龙游，一鸿灭。剩逋臣怒击，唾壶皆缺。豪气欲吞白凤髓，高怀肯饮黄羊血！试排云，待把捧日心，诉金阙！
满江红·示同难宾从罗子慕于武陵狱邸
作者：张煌言
朝代：明

萧瑟风云，埋没尽，英雄本色。最发指，酡酥羊酪，故宫旧阙。青山未筑祁连冢，沧海犹衔精卫石。又谁知，铁马也郎当，雕弓折。谁讨贼？颜卿檄；谁抗虏？苏武节。拚三台坠紫、九京藏碧。燕语呢喃新旧雨，雁声嘹呖兴亡月。怕他年，西台恸哭，人泪成血！
王师北发，草檄有感二首
作者：张煌言
朝代：明

似闻天地悔疮痍，片羽居然十万师。走檄故嫌阮瑀拙，射书正觉鲁连迟。丸中但说明三表，麾下宁忘试六奇！要说遗民垂涕处，当年司隶有威仪。期门取次出貔貅，首路军声胡骑愁。何独止戈非庙算，还应聚米是边筹。嚇蛮事往疑虚语，谕蜀才穷愧老谋！自古殊勋归跃马，几人谈笑得封侯！
王师北发，草檄有感二首·其一
作者：张煌言
朝代：明

似闻天地悔疮痍，片羽居然十万师。走檄故嫌阮瑀拙，射书正觉鲁连迟。丸中但说明三表，麾下宁忘试六奇！要说遗民垂涕处，当年司隶有威仪。
王师北发，草檄有感二首·其二
作者：张煌言
朝代：明
体裁：七言律诗

期门取次出貔貅，首路军声胡骑愁。何独止戈非庙算，还应聚米是边筹。吓蛮事往疑虚语，谕蜀才穷愧老谋！自古殊勋归跃马，几人谈笑得封侯！
王师北发，草檄有感二首·其二
作者：张煌言
朝代：明

期门取次出貔貅，首路军声胡骑愁。何独止戈非庙算，还应聚米是边筹。嚇蛮事往疑虚语，谕蜀才穷愧老谋！自古殊勋归跃马，几人谈笑得封侯！
瓯行志慨三首
作者：张煌言
朝代：明

瓯水秋堪掬，频来五两轻。岂知魏胜垒，欲化李陵城。苦口吾同泽，甘心彼丧名。张陈千古恨，谁更负今盟！不信炎灵断，还留七尺身；吹笳悲自壮，击筑和谁亲？故主呼迎莒，遗民泣避秦。所愁惟甲脆，徙倚倍沾巾！行矣何梁别，翻为送陇西。胡天应误雁，汉地孰亡羝？冰雪危孤胆，风云怯四蹄。玉关虽咫尺，敢复望芝泥！
瓯行志慨三首·其一
作者：张煌言
朝代：明

瓯水秋堪掬，频来五两轻。岂知魏胜垒，欲化李陵城。苦口吾同泽，甘心彼丧名。张陈千古恨，谁更负今盟！
瓯行志慨三首·其三
作者：张煌言
朝代：明

行矣何梁别，翻为送陇西。胡天应误雁，汉地孰亡羝？冰雪危孤胆，风云怯四蹄。玉关虽咫尺，敢复望芝泥！
瓯行志慨三首·其二
作者：张煌言
朝代：明

不信炎灵断，还留七尺身；吹笳悲自壮，击筑和谁亲？故主呼迎莒，遗民泣避秦。所愁惟甲脆，徙倚倍沾巾！
生还四首
作者：张煌言
朝代：明

落魄须眉在，招魂部曲稀。生还非众望，死战有谁归！蹈险身谋拙，包羞心事违。江东父老见，一一问重围。痛定悲畴昔，江皋望阵云。飞熊先失律，骑虎竟孤军。卤莽焚舟计，虺隤汗马勋。至今频扼腕，野哭不堪闻！本以扬旌去，胡为弃甲旋！名城空绣错，故老尽株连。百折终何补，千秋倘复怜！亦知收烬易，萧索愧金钱。奔北谁能殿，图南我亦迷；翻令百步笑，未得一枝栖。孤岛摇烽燧，登坛恃鼓鼙。风云蹉跌后，无计展霜蹄！
生还四首·其一
作者：张煌言
朝代：明

落魄须眉在，招魂部曲稀。生还非众望，死战有谁归！蹈险身谋拙，包羞心事违。江东父老见，一一问重围。
生还四首·其三
作者：张煌言
朝代：明

本以扬旌去，胡为弃甲旋！名城空绣错，故老尽株连。百折终何补，千秋倘复怜！亦知收烬易，萧索愧金钱。
生还四首·其二
作者：张煌言
朝代：明

痛定悲畴昔，江皋望阵云。飞熊先失律，骑虎竟孤军。卤莽焚舟计，虺隤汗马勋。至今频扼腕，野哭不堪闻！
生还四首·其四
作者：张煌言
朝代：明

奔北谁能殿，图南我亦迷；翻令百步笑，未得一枝栖。孤岛摇烽燧，登坛恃鼓鼙。风云蹉跌后，无计展霜蹄！
甲辰九月感怀
作者：张煌言
朝代：明

口碑载道是还非，谁识蹉跎心事违！既熟熊蹯宁复待，纵生马角竟安归。纶巾原当苏卿节，葛帔犹然晋代衣。得与墨胎相把臂，九原应不恨知希！羁縻斗室尚何为，慷慨从容我亦疑。岂是殷顽能革面，虽然汉阨肯低眉！鞲鹰踯躅堪谁语，铩凤踌躇只自知。莫道故人多玉碎，盖棺论定未嫌迟！棘林宛转尽针毡，便拟寒灰岂易然！空有沈湘魂黯黯，幸无入洛影翩翩。鸾刀欲下何须挽，雁帛当前不用传。惆怅寸阴真是岁，小楼争禁坐三年。一曲铜鞮自绕梁，主宾相对不寻常。莫言箫管空悲墨，岂信圄囹是福堂！唱罢秦青谁避席，悲深凝碧且停觞。请君休讶河清啸，司马于今正断肠（
甲辰九月感怀·其一
作者：张煌言
朝代：明

口碑载道是还非，谁识蹉跎心事违！既熟熊蹯宁复待，纵生马角竟安归。纶巾原当苏卿节，葛帔犹然晋代衣。得与墨胎相把臂，九原应不恨知希！
甲辰九月感怀·其三
作者：张煌言
朝代：明

棘林宛转尽针毡，便拟寒灰岂易然！空有沈湘魂黯黯，幸无入洛影翩翩。鸾刀欲下何须挽，雁帛当前不用传。惆怅寸阴真是岁，小楼争禁坐三年。
甲辰九月感怀·其二
作者：张煌言
朝代：明

羁縻斗室尚何为，慷慨从容我亦疑。岂是殷顽能革面，虽然汉阨肯低眉！鞲鹰踯躅堪谁语，铩凤踌躇只自知。莫道故人多玉碎，盖棺论定未嫌迟！
甲辰九月感怀·其四
作者：张煌言
朝代：明

一曲铜鞮自绕梁，主宾相对不寻常。莫言箫管空悲墨，岂信圄囹是福堂！唱罢秦青谁避席，悲深凝碧且停觞。请君休讶河清啸，司马于今正断肠（
甲辰元旦
作者：张煌言
朝代：明

江花岛树影参差，海日晴开万象时；正朔应非尧甲子，孤军犹是汉威仪。真人白水何年事，故老青山几处诗！云物禨祥谁定得？且凭玉历辨华夷。
甲辰八月辞故里\将入武林
作者：张煌言
朝代：明

国亡家破欲何之？西子湖头有我师。日月双悬于氏墓，乾坤半壁岳家祠。惭将赤手分三席，敢为丹心借一枝。他日素车东浙路，怒涛岂必属鸱夷！
甲辰八月辞故里（其二）
作者：张煌言
朝代：明
体裁：诗

国亡家破欲何之，西子湖头有我师。
日月双悬于氏墓，乾坤半壁岳家祠。
惭将赤手分三席，拟为丹心借一枝。
他日素车东浙路，怒涛岂必属鸱夷？
病中遣怀
作者：张煌言
朝代：明

潘鬓萧疏已自惊，何当二竖复纵横！渐安药灶同舟鼎，早废诗瓢共酒铛。侠骨风中添肮脏，雄心云外失峥嵘。明朝把镜还相看，华发星星又几茎？
癸巳元日和友人韵
作者：张煌言
朝代：明

灵槎容易度流年，海角春云思黯然！地近虹津堪浴日，潮生蜃市欲黏天。东来已识阳当震，北望谁云岁在燕！先甲后庚应有象，抽毫预拟「中兴篇。」
癸巳元日和友人韵
作者：张煌言
朝代：明
体裁：七言律诗

灵槎容易度流年，海角春云思黯然！地近虹津堪浴日，潮生蜃市欲黏天。东来已识阳当震，北望谁云岁在燕！先甲后庚应有象，抽毫预拟「中兴篇」。
癸巳除夕
作者：张煌言
朝代：明

八载他乡腊鼓催，乡心撩乱鼓声哀。无情天地犹擐甲，有意山川独画灰。儿女藏钩离别后，君臣投璧播迁来。年华如许人将老，辜负春风又几回！
登湄洲
作者：张煌言
朝代：明

不尽沧浪兴，孤洲眺晚晖。海翁称地主，野父说天妃。舴艋风前出，镰锄雨后归。侏禽虽未解，一笑亦忘机。
登湄洲谒天妃宫
作者：张煌言
朝代：明

苍茫一曲带烟霞，闻说飞仙此驻家。石髓沁香流乳酪，云根滃雾想铅华。楼前缥缈凌波袜，槛外参差贯月槎。湘女雒妃多往迹，曾无精爽遍天涯？
登菩萨顶
作者：张煌言
朝代：明

绝磴凌虚嵌佛龛，扪天拄笏恣豪探；苍茫远水横空碧，历乱群峰倒蔚蓝。双屐俄从银汉落，一卷几与石梁参。如来肉髻原非幻，最上何须驾鹤骖！
白燕，次友人韵
作者：张煌言
朝代：明

燕燕何来素质稀，寒光晓幕正熹微。衔泥自合栖银蒜，掠水分明曳缟衣。月满空梁偏失影，云封旧垒倍增辉。羽毛自爱天然种，不傍寻常王、谢飞。
秋夜舟中听雨
作者：张煌言
朝代：明

不尽萧萧意，还从子夜生；草枯沙碛气，木落洞庭声。攲枕闻疏密，敲篷辨浊清。浑疑刁斗静，铁骑暗纵横。
秋怀三首
作者：张煌言
朝代：明

秋色来何许，沧江对晚潮。宜人偏淡荡，似我总萧条。隼翮凭谁健？狼心尚尔骄。也知云意薄，聊自拟丹霄。屈指金行半，流光不我予！鲈腮味信美，雁足耗全疏。客散黄金尽，兵饥白粲虚。只愁绵力弱，何以慰皇舆！天方尊肃气，人已苦兵声。高枕真无事，扁舟似有情。静同仁者寿，隘得圣之清。遣放应如此，毋劳造物争！
秋怀三首·其一
作者：张煌言
朝代：明

秋色来何许，沧江对晚潮。宜人偏淡荡，似我总萧条。隼翮凭谁健？狼心尚尔骄。也知云意薄，聊自拟丹霄。
秋怀三首·其三
作者：张煌言
朝代：明

天方尊肃气，人已苦兵声。高枕真无事，扁舟似有情。静同仁者寿，隘得圣之清。遣放应如此，毋劳造物争！
秋怀三首·其二
作者：张煌言
朝代：明

屈指金行半，流光不我予！鲈腮味信美，雁足耗全疏。客散黄金尽，兵饥白粲虚。只愁绵力弱，何以慰皇舆！
秋日传蜀郡克复、琼海反正，喜而有赋
作者：张煌言
朝代：明

商声八月愁，万木尽凋秋；空谷音初到，同袍赋足酬。珠崖仍复汉，玉垒亦宗周。从此投天隙，群雄好兆谋。
秦吉了
作者：张煌言
朝代：明

秦吉了，生为汉禽死汉鸟。塞南、塞北越禽飞，怅望故山令人老。载鸣鸣华音，载飞飞华土；翮折翅垂，夷敢我侮！生当为凤友，死不作雁奴；我自名禽不可辱，莫待燕婉生胡雏！鸢犹嚇，鹊徒唶，仓庚空格磔。哀哉不能飞，起视来禽尝叹息。
秦吉了·其一
作者：张煌言
朝代：明

秦吉了，生为汉禽死汉鸟。塞南、塞北越禽飞，怅望故山令人老。载鸣鸣华音，载飞飞华土；翮折翅垂，夷敢我侮！
秦吉了·其三
作者：张煌言
朝代：明
体裁：古风

鸢犹吓，鹊徒唶，仓庚空格磔。哀哉不能飞，起视来禽尝叹息。
秦吉了·其二
作者：张煌言
朝代：明

生当为凤友，死不作雁奴；我自名禽不可辱，莫待燕婉生胡雏！
立春日大雨雪，时驻师吴淞
作者：张煌言
朝代：明

春信惊催玄腊残，江梅犹带六花蟠。屠苏饮出冰余冷，组练光浮木末寒。吹垢岂期风入梦，洗兵自合雨成漙。征人感荷东皇意，且逐年光奋羽翰。
立春用杜韵
作者：张煌言
朝代：明

腊残海峤悬桃日，正是山家爆竹时。寂寞两京寒玉琯，萧疏双鬓点银丝。干戈回首成都梦，杖履随身那免悲！不饮也应春酒笑，强邀石冻助新诗。
立秋同诸子限韵，分得「盐咸」二字
作者：张煌言
朝代：明

客拟巢居为避炎，晓来秋气忽窥帘：山因寥寂容偏肃，水到澄清意自廉。荷盖初低看坠粉，蒪丝乍忆下晶盐。沧江物色撩人甚，刷羽丹霄莫久淹！肺病朝来谢酒监，迎秋偏爱试单衫；楼中岂独愁王粲，林下何曾醉阮咸！清露微微沾薜荔，凉风澹澹拂松杉。故乡消息浑无据，满望鸿来寄一函！
立秋同诸子限韵，分得「盐咸」二字·其一
作者：张煌言
朝代：明

客拟巢居为避炎，晓来秋气忽窥帘：山因寥寂容偏肃，水到澄清意自廉。荷盖初低看坠粉，蒪丝乍忆下晶盐。沧江物色撩人甚，刷羽丹霄莫久淹！
立秋同诸子限韵，分得「盐咸」二字·其二
作者：张煌言
朝代：明

肺病朝来谢酒监，迎秋偏爱试单衫；楼中岂独愁王粲，林下何曾醉阮咸！清露微微沾薜荔，凉风澹澹拂松杉。故乡消息浑无据，满望鸿来寄一函！
端阳喜雨，呈张相国鲵渊
作者：张煌言
朝代：明

海国悬符为辟兵，驱来雷檄又纵横。中天雨露天中节，半夜风云夜半晴。繁露何须灾异对，商霖原为相公生。忧民幸慰祈年意，笑把菖蒲泛酒觥。
端阳客鹭门
作者：张煌言
朝代：明

偶逢南海菖蒲节，转忆西山薇蕨生。风俗不殊乡国异，年华一去梦魂惊。何须系缕为长命，安得悬符尽辟兵！客况凄其聊对酒，莫辜好景是朱明！
答古虞伪令
作者：张煌言
朝代：明

汉帜年来半壁标，何期贤令赋同袍。睢阳自昔犹瞠目，彭泽于今暂折腰。好为家声看魏笏，还将国耻问苏旄！龙荒多少江南客，老皱胡颜说北朝！
答纪石青年丈二首
作者：张煌言
朝代：明

秋云一片自苍凉，千里鸿心对夕阳。兰蕙年来宛似雪，蒹葭露下正为霜。惊闻尺素干戈泪，赋得联珠襟袖香。解道安危关出处，可能无意扫天狼？十年心事半江湖，浮泊真同五石瓠。多难交游浑陌路，至尊警跸尚泥涂。已知世态供谈虎，岂为微名重忆鲈！蚤晚封题通动定，报余旌旆指勾吴！
答纪石青年丈二首·其一
作者：张煌言
朝代：明

秋云一片自苍凉，千里鸿心对夕阳。兰蕙年来宛似雪，蒹葭露下正为霜。惊闻尺素干戈泪，赋得联珠襟袖香。解道安危关出处，可能无意扫天狼？
答纪石青年丈二首·其二
作者：张煌言
朝代：明

十年心事半江湖，浮泊真同五石瓠。多难交游浑陌路，至尊警跸尚泥涂。已知世态供谈虎，岂为微名重忆鲈！蚤晚封题通动定，报余旌旆指勾吴！
索居岛上，童子折梅来献，喜而有赋；限「十三元」二首
作者：张煌言
朝代：明

芳信天涯谁过存，一枝瞥见慰离魂。寄来庾岭应无驿，疑到罗浮别有村。仙史轻华宜淡墨，故人萧散足清尊。巡檐为弄阳春曲，羌笛何须恼故园！绝岛凝寒气未温，忽传春信到蓬门。苍寒犹带烟霞韵，素魄时留冰雪痕。欲探陇头愁远树，却看墙角喜孤根。疏枝冷蕊仍堪把，何逊扬州且莫论！
索居岛上，童子折梅来献，喜而有赋；限「十三元」二首·其一
作者：张煌言
朝代：明

芳信天涯谁过存，一枝瞥见慰离魂。寄来庾岭应无驿，疑到罗浮别有村。仙史轻华宜淡墨，故人萧散足清尊。巡檐为弄阳春曲，羌笛何须恼故园！
索居岛上，童子折梅来献，喜而有赋；限「十三元」二首·其二
作者：张煌言
朝代：明

绝岛凝寒气未温，忽传春信到蓬门。苍寒犹带烟霞韵，素魄时留冰雪痕。欲探陇头愁远树，却看墙角喜孤根。疏枝冷蕊仍堪把，何逊扬州且莫论！
经乌江二首
作者：张煌言
朝代：明

楚歌声里霸图空，匹马归来势自雄；四百年余炎火断，谁知隆准一重瞳！旌旗垓下亦堪翻，战士其如忆故园；纵向江东收烬去，应无子弟到中原。
经乌江二首·其一
作者：张煌言
朝代：明

楚歌声里霸图空，匹马归来势自雄；四百年余炎火断，谁知隆准一重瞳！
经乌江二首·其二
作者：张煌言
朝代：明

旌旗垓下亦堪翻，战士其如忆故园；纵向江东收烬去，应无子弟到中原。
绝命诗
作者：张煌言
朝代：明

我年适五九，复逢九月七；大厦已不支，成仁万事毕。
绝炊
作者：张煌言
朝代：明

炎凉虽世态，不信在同舟。自去梁间燕，真同水上鸥。婢原无赤脚，仆已鲜苍头。亭午炊烟绝，何能免百忧！
维扬姜、张二友浮海来晤，赋赠
作者：张煌言
朝代：明

广陵春拥雪涛来，万里江声亦壮哉！忽讶龙文临越峤，何须骏价起燕台！阴符欲捲沧溟阔，借箸能令瘴疠开！帝室至今还卜猎，飞熊好待后车回。
羁恨二首·其一
作者：张煌言
朝代：明

莫道轻生易，应怜速死难！联床皆候卒，倾座只奚官。鱼睨严宵柝，拘挛异燕衎。欧刀安得借，虎穴正漫漫！
羁恨二首·其二
作者：张煌言
朝代：明

孤竹羞周粟，余怀胡不然。暂将吞炭恨，并作茹荼怜！一匕分毡雪，三杯酌乳泉。终当从辟谷，岂羡赤松仙！
翁洲行
作者：张煌言
朝代：明

自从钱塘怒涛竭，会稽之栖多铩翮。甬东百户古翁洲，居然天堑高碣石。青雀黄龙似列屏，蛟螭不敢波间鸣；虎韔争如秦妇女，鱼旐半是汉公卿。五、六年间风云变，帝子南巡开宫殿；繇来泽国仗楼船，乌鬼渔人都不贱。堂怡穴斗几经秋，胡来饮马沧海流；共言沧海难飞越，况乃北马非南舟！东风偏与胡儿便，一夜轻帆落奔电；南军鼓死将军擒，从此两军罢水战。孤城闻警蚤登陴，万骑压城城欲夷；炮声如雷矢如雨，城头甲士皆疮痍。云梯百道凌霄起，四顾援师无蝼蚁；裹疮奋呼外宅儿，誓死痛苦良家子。斯时弟子在行间，吴淞渡口凯歌还；谁知胜败无常势，明朝闻已破岩关。又闻巷战戈旋倒，阖城草草涂肝脑；忠臣尽葬伯夷山，义士悉刭田横岛。亦有人自重围来，向余细语令人哀；椒涂玉叶填眢井，甲第珠珰掩劫灰。而今人民已非况城郭，髑髅跳号宁复肉。土花新蚀遗镞黄，石苔早绣缺斨绿。呜呼！问谁横驱铁裲裆，翻令汉土剪龙荒？安得一剑扫天狼，重酹椒浆慰国殇！
自嘲
作者：张煌言
朝代：明

一掷年华三十余，须眉对镜复何如！邓禹殊有封侯骨，虞卿空留解相书。不贪鸡肋犹尔尔，徒羡骥尾亦区区。若待功成始归去，溪山主人笑我愚。
至夜，传王师出东粤志喜
作者：张煌言
朝代：明

土圭才见景初长，忽报天声出五羊。始信玄阴消北陆，悬知赤伏耀南荒。金鱼尚自唐分锡，铜马翻为汉辟疆。此日孤臣淹涨海，衣冠拂拭待从王。
舟中听雨分得「长」字
作者：张煌言
朝代：明

小雨江天倍渺茫，翩然有客度鸣榔。坐来知己忘觞薄，话到英雄看剑长。残角分明悲渤海，孤篷辗转忆潇湘。相怜身世真飘泊，岂为春风欲断肠！
舟山感旧四首
作者：张煌言
朝代：明

孤云两角委渔矶，极目沧桑事已非。隔浦青燐相掩映，傍蹊红雨自霏微。樯乌转逐危舟宿，社燕空寻旧垒飞。独有采芝人尚在，天荒地老不知归。十洲三岛忆登攀，烟火仙源半阓阛。岂意晋阳仍祸水，枉传越国有神山。荒城睥睨眠还立，虚殿罘罳废莫关。谁与海翁争地主，到来却让白鸥閒！江皋烽尽烬犹红，猎火岿然满故宫。楼阁总随蜃气散，鼓鼙迸入角声空。田横岛上凄凉月，杜若洲前零落风。翘首灵光何处是，五云应复捧南中？岛屿微茫兵甲残，十年碧血恨漫漫。空村人迹疑毛女，野寺僧閒说汉官。独喜亡秦三户在，翻怜兴夏一成难。只今涨海胡尘里，莫作当时天堑看！
舟山感旧四首·其一
作者：张煌言
朝代：明

孤云两角委渔矶，极目沧桑事已非。隔浦青燐相掩映，傍蹊红雨自霏微。樯乌转逐危舟宿，社燕空寻旧垒飞。独有采芝人尚在，天荒地老不知归。
舟山感旧四首·其三
作者：张煌言
朝代：明

江皋烽尽烬犹红，猎火岿然满故宫。楼阁总随蜃气散，鼓鼙迸入角声空。田横岛上凄凉月，杜若洲前零落风。翘首灵光何处是，五云应复捧南中？
舟山感旧四首·其二
作者：张煌言
朝代：明

十洲三岛忆登攀，烟火仙源半阓阛。岂意晋阳仍祸水，枉传越国有神山。荒城睥睨眠还立，虚殿罘罳废莫关。谁与海翁争地主，到来却让白鸥閒！
舟山感旧四首·其四
作者：张煌言
朝代：明

岛屿微茫兵甲残，十年碧血恨漫漫。空村人迹疑毛女，野寺僧閒说汉官。独喜亡秦三户在，翻怜兴夏一成难。只今涨海胡尘里，莫作当时天堑看！
舟次三山
作者：张煌言
朝代：明

每拥麾幢欲泪潸，萍踪无奈又三山！才非命世空沈族，事尚因人亦强颜。猿鹤秋深悲别岫，鱼龙夜舞泣间关。途穷未尽行藏计，华发年来已半斑！
舟次中秋
作者：张煌言
朝代：明

淡荡秋光客路长，兰桡桂棹泛天香。月明圆峤人千里，风急轻帆雁一行。此夜衔杯惭庾亮，几年持斧笑吴刚！观涛岂必钱塘上，碧海银潢自渺茫。
舟次圌山
作者：张煌言
朝代：明

长江如练绕南垂，古树平沙天堑奇。六代山川愁锁钥，十年父老见旌旗。阵寒虎落黄云净，帆映虹梁赤日移。夹岸壶浆相笑语，将毋徯后怨王师！